
(Pilda datornicului nemilostiv)

Atunci, chemandu-I stapanul sau fi zise: Sluga vicleana,
toata datoria aceea ti-am iertat-o, fiindca m-ai rugat.
Nu se cadea, oare, ca si tu sa ai mila de cel impreuna
sluga cu tine, precum si eu am avut mila de tine?

(Matei 18, 32-33)





UTRENIA (cu Canoanele de rugăciune) și
SFÂNTA LITURGHIE a Sfântului Ioan Gură de Aur din
Duminica a 11-a după Rusalii
Aducerea Sfintei Mahrame a Domnului din Edesa la Constantinopol;

†) Sfinții Martiri Brâncoveni: Constantin Voievod cu cei patru fii ai

săi, Constantin, Ștefan, Radu și Matei, și sfetnicul Ianache;

†) Sfântul Cuvios Iosif de la Văratec; Sfântul Mucenic Diomid;
Ap. 1 Corinteni 9, 2-12; Ev. Matei 18, 23-35 (Pilda datornicului
nemilostiv); Glasul 2; Voscreasna 11; 16 august 2026

* după Octoihul Mare, ediţia 2023 şi Mineiul pe luna august, ediţia 2022
PREOTUL: Binecuvântat este Dumnezeul nostru, totdeauna, acum și pururea și în vecii vecilor!
STRANA: Amin! Slavă Ție, Dumnezeul nostru, slavă Ție!


Împărate ceresc, Mângâieto​rule, Duhul adevărului, Care pretutindeni ești și toate le ​plinești, Vistierul bunătăților și Dătătorule de viață, vino și Te sălășluiește întru noi, și ne curățește pe noi de toată întinăciunea și mântuiește, Bunule, sufletele noastre!


Sfinte Dumnezeule, Sfinte tare, Sfinte fără de moarte, miluiește-ne pe noi! (de trei ori, închinându-ne de fiecare dată)
Slavă Tatălui și Fiului și Sfântului Duh!

Şi acum și pururea și în vecii vecilor. Amin!


Preasfântă Treime, miluiește-ne pe noi! Doam​ne, curățește păcatele noastre! Stăpâne, iartă fărădelegile noastre! Sfinte, cercetează și vin​decă neputințele noas​tre, pentru numele Tău!


Doamne, miluiește! (de trei ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!

PREOTUL: Că a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor.

STRANA: Amin! Doamne, miluiește! (de 12 ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Veniţi să ne închinăm Împăratului nostru Dumnezeu!


Veniţi să ne închinăm şi să cădem la Hristos, Împăratul nostru Dumnezeu!


Veniţi să ne închinăm şi să cădem la Însuşi Hristos, Împăratul şi Dumnezeul nostru! (închinându-ne de fiecare dată)
și se citesc cei doi psalmi

Psalmul 19

1. Auză-te Domnul în ziua necazului și să te apere numele Dumnezeului lui Iacob!


2. Trimită ție ajutor din locașul Său cel sfânt și din Sion să te sprijine pe tine!


3. Pomenească toată jertfa ta și arderea de tot a ta bineplăcută să-I fie!


4. Dea ție Domnul după inima ta și tot sfatul tău să-l plinească!


5. Bucura-ne-vom de mântuirea ta și întru numele Dumnezeului nostru ne vom mări. Plinească Domnul toate cererile tale!


6. Acum am cunoscut că a mântuit Domnul pe unsul Său, cu puterea dreptei Sale.


7. Îl va auzi pe dânsul din cerul cel sfânt al Lui.


8. Unii se laudă cu căruțele lor, alții cu caii lor, iar noi ne lăudăm cu numele Domnului Dumnezeului nostru.


9. Aceștia s-au împiedicat și au căzut, iar noi ne-am ridicat și ne-am îndreptat.


10. Doamne, mântuiește pe împăratul și ne auzi pe noi, în orice zi Te vom chema!

Psalmul 20

1. Doamne, întru puterea Ta se va veseli împăratul și întru mântuirea Ta se va bucura foarte.


2. După dorirea inimii lui i-ai dat lui și de voia buzelor lui nu l-ai lipsit pe el.


3. Că l-ai întâmpinat pe el cu binecuvântările bunătății, pus-ai pe capul lui cunună de piatră scumpă.


4. Viață a cerut de la Tine și i-ai dat lui lungime de zile în veacul veacului.


5. Mare este slava lui întru mântuirea Ta, slavă și mare cuviință vei pune peste el.


6. Că îi vei da lui binecuvântare în veacul veacului, îl vei veseli pe dânsul întru bucurie cu fața Ta.


7. Că împăratul nădăjduiește în Domnul și întru mila Celui Preaînalt nu se va clinti.


8. Află-se mâna Ta peste toți vrăjmașii Tăi, dreapta Ta să afle pe toți cei ce Te urăsc pe Tine!


9. Îi vei pune pe ei ca un cuptor de foc în vremea arătării Tale;


10. Domnul întru mânia Sa îi va tulbura pe ei şi-i va mânca pe ei focul.


11. Rodul lor de pe pământ îl vei pierde și sămânța lor dintre fiii oamenilor.


12. Că au gândit rele împotriva Ta, au cugetat sfaturi care nu vor putea să stea.


13. Că îi vei pune pe ei pe fugă și cu arcul Tău vei ținti capul lor.


14. Înalţă-Te, Doamne, întru tăria Ta, cânta-vom și vom lăuda puterile Tale!
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!


Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori, închinându-ne de fiecare dată)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Preasfântă Treime, miluieşte-ne pe noi! Doam​ne, curățește păcatele noastre! Stăpâne, iartă fărădelegile noastre! Sfinte, cercetează și vin​decă neputințele noas​tre, pentru numele Tău!

Doamne, miluieşte! (de trei ori)

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!

PREOTUL: Că a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor.

STRANA: Amin! Apoi cântă:

Troparul Sfintei Cruci - glasul 1

Mântuieşte, Doamne, poporul Tău şi binecuvintează moştenirea Ta! Biruinţă binecredincioşilor creştini asupra celui potrivnic dăruieşte și, cu Crucea Ta, păzeşte pe poporul Tău!

Slavă Tatălui şi Fiului şi Sfântului Duh!
Condacul Sfintei Cruci - glasul 4
Podobie: Cel Ce Te-ai înălţat...

Cel ce Te-ai înălţat pe Cruce de bunăvoie, poporului Tău celui nou numit cu numele Tău, îndurările Tale dăruieşte-i, Hristoase Dumnezeule! Veseleşte cu puterea Ta pe binecredincioşii creștini, dăruindu-le lor biruinţă asupra celui potrivnic, având ajutorul Tău armă de pace, nebiruită biruinţă!

Și acum şi pururea şi în vecii vecilor. Amin!
Troparul Născătoarei de Dumnezeu – glasul 4

Ocrotitoare, neînfricată și neînfruntată, nu trece cu vederea, ceea ce esti bună, rugăciunile noastre, întru tot lăudată Născătoare de Dumnezeu! Întărește viața cea de obște a dreptslăvitorilor creștini! Mântuiește pe cei pe care i-ai rânduit să conducă și le dă lor biruință din cer, pentru că ai născut pe Dumnezeu, ceea ce ești una binecuvântată!


PREOTUL, cădind în fața Sfintei Mese, rostește:
Ectenia întreită scurtă

PREOTUL: Miluieşte-ne pe noi, Dumnezeule, după mare mila Ta, rugămu-ne Ție, auzi-ne și ne miluiește!


STRANA răspunde după fiecare cerere: Doamne, miluiește! (de trei ori)
PREOTUL: Încă ne rugăm pentru Preasfințitul Părintele nostru (Numele), episcopul (denumirea eparhiei), pentru sănătatea și mântuirea lui.

Încă ne rugăm pentru binecredinciosul popor român de pretutindeni, pentru conducătorii țării noastre, pentru mai marii orașelor și ai satelor și pentru iubitoarea de Hristos armată, pentru sănătatea și mântuirea lor.

Încă ne rugăm pentru toți frații noștri și pentru toți cucernicii și dreptslăvitorii creștini, pentru sănătatea și pentru mântuirea lor.

Că milostiv și iubitor de oameni Dumnezeu ești și Ție slavă înălțăm, Tatălui și Fiului și Sfântului Duh, acum și pururea și în vecii vecilor!


STRANA: Amin! Întru numele Domnului, binecuvintează, Părinte!

PREOTUL: Slavă Sfintei și Celei de o ființă și de viață făcătoarei și nedespărțitei Treimi, totdeauna, acum și pururea și în vecii vecilor!

STRANA: Amin!

Cei şase psalmi ai Utreniei (Hexapsalmul)

Slavă întru cei de sus lui Dumnezeu și pe pământ pace, între oameni bunăvoire! (de trei ori)

Doamne, buzele mele vei deschide și gura mea va vesti lauda Ta. (de două ori)
Psalmul 3

1. Doamne, cât s-au înmulțit cei ce mă necăjesc! Mulți se scoală asupra mea;


2. Mulți zic sufletului meu: „Nu este mântuire lui, întru Dumnezeul lui!“


3. Iar Tu, Doamne, sprijinitorul meu ești, slava mea și Cel ce înalți capul meu.


4. Cu glasul meu către Domnul am strigat și m-a auzit din muntele cel sfânt al Lui.


5. Eu m-am culcat și am adormit; sculatu-m-am, că Domnul mă va sprijini.


6. Nu mă voi teme de mii de popoare, care împrejur mă împresoară.


7. Scoală, Doamne, mântuieşte-mă, Dumnezeul meu!, că Tu ai bătut pe toți cei ce mă vrăjmășesc în deșert; dinții păcătoșilor ai zdrobit.


8. A Domnului este mântuirea și peste poporul Tău, binecuvântarea Ta.

Eu m-am culcat și am adormit; sculatu-m-am că Domnul mă va sprijini.

Psalmul 37

1. Doamne, nu cu mânia Ta să mă mustri pe mine, nici cu iuțimea Ta să mă cerți!


2. Că săgețile Tale s-au înfipt în mine și ai întărit peste mine mâna Ta.


3. Nu este vindecare în trupul meu de la fața mâniei Tale; nu este pace în oasele mele din pricina păcatelor mele.


4. Că fărădelegile mele au covârșit capul meu, ca o sarcină grea apăsat-au peste mine.


5. Umplutu-s-au de miros greu și au putrezit rănile mele, din pricina nebuniei mele.


6. Chinuitu-m-am și m-am gârbovit până în sfârșit, toată ziua mâhnindu-mă umblam.


7. Că șalele mele s-au umplut de ocări și nu este vindecare în trupul meu.


8. Necăjitu-m-am și m-am smerit foarte; răcnit-am din suspinarea inimii mele.


9. Doamne, înaintea Ta este toată dorirea mea și suspinul meu de la Tine nu s-a ascuns.


10. Inima mea s-a tulburat, părăsitu-m-a tăria mea și lumina ochilor mei și aceasta nu este cu mine.


11. Prietenii mei și vecinii mei în preajma mea s-au apropiat și au șezut; și cei de aproape ai mei departe au stat.


12. Și se sileau cei ce căutau sufletul meu și cei ce căutau cele rele mie grăiau deșertăciuni și vicleșuguri toată ziua cugetau.


13. Iar eu ca un surd nu auzeam și ca un mut ce nu-şi deschide gura sa.


14. Și m-am făcut ca un om ce nu aude și nu are în gura lui mustrări.


15. Că spre Tine, Doamne, am nădăjduit; Tu mă vei auzi, Doamne, Dumnezeul meu,


16. Că am zis, ca nu cumva să se bucure de mine vrăjmașii mei; și când s-au clătinat picioarele mele, împotriva mea s‑au semețit.


17. Că eu spre bătăi gata sunt și durerea mea înaintea mea este pururea.


18. Că fărădelegea mea eu o voi vesti și mă voi îngriji pentru păcatul meu;


19. Iar vrăjmașii mei trăiesc și s-au întărit mai mult decât mine și s-au înmulțit cei ce mă urăsc pe nedrept.


20. Cei ce îmi răsplătesc rele pentru bune mă defăimau, că urmam bunătatea.


21. Nu mă lăsa, Doamne Dumnezeul meu, nu Te depărta de la mine!


22. Ia aminte spre ajutorul meu, Doamne al mântuirii mele!

Nu mă lăsa, Doamne, Dumnezeul meu, nu te depărta de la mine. Ia aminte spre ajutorul meu, Doamne al mântuirii mele!

Psalmul 62

1. Dumnezeule, Dumnezeul meu, pe Tine Te caut dis-de-dimineață.


2. Însetat-a de Tine sufletul meu, suspinat-a după Tine trupul meu,


3. În pământ pustiu și neumblat și fără de apă. Așa în locul cel sfânt m-am arătat Ție, ca să văd puterea Ta și slava Ta.


4. Că mai bună este mila Ta decât viața; buzele mele Te vor lăuda.


5. Așa Te voi binecuvânta în viața mea și în numele Tău voi ridica mâinile mele.


6. Ca de seu și de grăsime să se sature sufletul meu și cu buze de bucurie Te va lăuda gura mea.


7. De mi-am adus aminte de Tine în așternutul meu, în dimineți am cugetat la Tine, că ai fost ajutorul meu


8. Și întru acoperământul aripilor Tale mă voi bucura. Lipitu-s-a sufletul meu de Tine și pe mine m-a sprijinit dreapta Ta.


9. Iar ei în deșert au căutat sufletul meu, intra-vor în cele mai de jos ale pământului; da-se-vor în mâinile sabiei, părți vulpilor vor fi.


10. Iar împăratul se va veseli de Dumnezeu; lăuda-se-va tot cel ce se jură întru El, că s-a astupat gura celor ce grăiesc nedreptăți.

În dimineți am cugetat la Tine, că ai fost ajutorul meu. Și întru acoperământul aripilor Tale mă voi bucura. Lipitu-s-a sufletul meu de Tine și pe mine m-a sprijinit Dreapta Ta.

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Aliluia! Aliluia! Aliluia! Slavă Ție, Dumnezeule! (de trei ori)

Doamne, miluiește! (de trei ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Psalmul 87

1. Doamne, Dumnezeul mântuirii mele, ziua am strigat și noaptea înaintea Ta.


2. Să ajungă înaintea Ta rugăciunea mea! Pleacă urechea Ta spre ruga mea, Doamne,


3. Că s-a umplut de rele sufletul meu și viața mea de iad s-a apropiat.


4. Socotit am fost cu cei ce se coboară în groapă; ajuns-am ca un om neajutorat, între cei morți slobod.


5. Ca niște oameni răniți ce dorm în mormânt, de care nu Ţi-ai mai adus aminte și care au fost lepădați de la mâna Ta.


6. Pusu-m-au în groapa cea mai de jos, întru cele întunecate și în umbra morții.


7. Asupra mea s-a întărit mânia Ta și toate valurile Tale le-ai adus spre mine.


8. Depărtat-ai pe cunoscuții mei de la mine, ajuns-am urâciune lor.


9. Închis am fost și n-am putut ieși. Ochii mei au slăbit de suferință.


10. Strigat-am către Tine, Doamne, toată ziua, întins-am către Tine mâinile mele.


11. Oare morților vei face minuni? Sau cei morți se vor scula și Te vor lăuda pe Tine?


12. Oare va spune cineva în mormânt mila Ta și adevărul Tău în locul pierzării?


13. Oare se vor cunoaște în întuneric minunile Tale și dreptatea Ta în pământ uitat?


14. Iar eu către Tine, Doamne, am strigat și dimineața rugăciunea mea Te va întâmpina.


15. Pentru ce, Doamne, lepezi sufletul meu și întorci fața Ta de la mine?


16. Sărac sunt eu și în osteneli din tinerețile mele, înălțat am fost, dar m-am smerit și m-am mâhnit.


17. Peste mine au trecut mâniile Tale și înfricoșările Tale m-au tulburat.


18. Înconjuratu-m-au ca apa toată ziua și m-au cuprins deodată.


19. Depărtat-ai de la mine pe prieten și pe vecin, iar pe cunoscuții mei din pricina ticăloșiei mele.

Doamne, Dumnezeul mântuirii mele, ziua am strigat și noaptea înaintea Ta. Să intre înaintea Ta rugăciunea mea; pleacă urechea Ta spre ruga Mea, Doamne!
Psalmul 102

1. Binecuvintează, suflete al meu, pe Domnul și toate cele dinlăuntrul meu, numele cel sfânt al Lui!


2. Binecuvintează, suflete al meu, pe Domnul și nu uita toate răsplătirile Lui:


3. Pe Cel ce curățește toate fărădelegile tale, pe Cel ce vindecă toate bolile tale;


4. Pe Cel ce izbăvește din stricăciune viața ta; pe Cel ce te încununează cu milă și cu îndurări;


5. Pe Cel ce umple de bunătăți dorirea ta; înnoi-se-vor ca ale vulturului tinerețile tale.


6. Cel ce face milostenie, Domnul, și judecată tuturor celor ce li se face strâmbătate.


7. Cunoscute a făcut căile Sale lui Moise, fiilor lui Israel voile Sale.


8. Îndurat și milostiv este Domnul, îndelung-răbdător și mult-milostiv.


9. Nu până în sfârșit se va iuți, nici în veac se va mânia.


10. Nu după păcatele noastre a făcut nouă, nici după fărădelegile noastre a răsplătit nouă,


11. ci cât este de departe cerul de pământ, atât este de mare mila Lui, spre cei ce se tem de El.


12. Pe cât sunt de departe răsăriturile de apusuri, depărtat-a de la noi fărădelegile noastre.


13. În ce chip miluiește tatăl pe fii, așa a miluit Domnul pe cei ce se tem de El.


14. Că El a cunoscut zidirea noastră, adusu-Şi-a aminte că țărână suntem.


15. Omul, ca iarba, zilele lui, ca floarea câmpului; așa va înflori.


16. Că duh a trecut printr-însul și nu va mai fi și nu se va mai cunoaște nici locul său.


17. Iar mila Domnului din veac în veac spre cei ce se tem de Dânsul,


18. Și dreptatea Lui spre fiii fiilor, spre cei ce păzesc legământul Lui


19. şi îşi aduc aminte de poruncile Lui, ca să le facă pe ele. Domnul în cer a gătit scaunul Său și împărăția Lui peste tot stăpânește.


20. Binecuvântați pe Domnul toți Îngerii Lui, cei tari la vârtute, care faceți cuvântul Lui și auziți glasul cuvintelor Lui!


21. Binecuvântați pe Domnul toate puterile Lui, slugile Lui, care faceți voia Lui!


22. Binecuvântați pe Domnul toate lucrurile Lui! În tot locul stăpânirii Lui, binecuvintează, suflete al meu, pe Domnul!

În tot locul stăpânirii Lui, binecuvintează, suflete al meu, pe Domnul!

Psalmul 142

1. Doamne, auzi rugăciunea mea, ascultă cererea mea, întru adevărul Tău; auzi-mă, întru dreptatea Ta!


2. Să nu intri la judecată cu robul Tău, că nimeni din cei vii nu-i drept înaintea Ta!


3. Vrăjmașul prigonește sufletul meu și viața mea o calcă în picioare; făcutu-m-a să locuiesc în întuneric ca morții cei din veacuri.


4. Mâhnit e duhul în mine și inima mea încremenită înlăuntrul meu.


5. Adusu-mi-am aminte de zilele cele de demult; cugetat-am la toate lucrurile Tale, la faptele mâinilor Tale m-am gândit.


6. Întins-am către Tine mâinile mele, sufletul meu însetat de Tine ca un pământ fără de apă.


7. Degrab auzi-mă, Doamne, că a slăbit duhul meu! Nu-ți întoarce fața Ta de la mine, ca să nu mă asemăn celor ce se coboară în groapă!


8. Fă să aud dimineața mila Ta, că la Tine mi-e nădejdea! Arată-mi calea pe care voi merge, că la Tine am ridicat sufletul meu!


9. Scapă-mă de vrăjmașii mei, că la Tine alerg, Doamne!


10. Învață-mă să fac voia Ta, că Tu ești Dumnezeul meu! Duhul Tău cel bun să mă povățuiască la pământul dreptății!


11. Pentru numele Tău, Doamne, dăruiește-mi viață! Întru dreptatea Ta scoate din necaz sufletul meu!


12. Fă bunătate de stârpește pe vrăjmașii mei și pierde pe toți cei ce necăjesc sufletul meu, că eu sunt robul Tău!

Auzi-mă, Doamne, întru dreptatea Ta! Să nu intri la judecată cu robul Tău! (de două ori)
Duhul Tău cel bun să mă povățuiască la pământul dreptății!

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Aliluia! Aliluia! Aliluia! Slavă Ție, Dumnezeule!
Aliluia! Aliluia! Aliluia! Slavă Ție, Dumnezeule!
Aliluia! Aliluia! Aliluia! Slavă Ție, Dumnezeul nostru, slavă Ție! (închinându-ne de fiecare dată)
Ectenia mare
PREOTUL: Cu pace, Domnului să ne rugăm!

STRANA răspunde după fiecare cerere: Doamne, miluiește!

PREOTUL: Pentru pacea de sus şi pentru mântuirea sufletelor noastre, Domnului să ne rugăm!

Pentru pacea a toată lumea, pentru buna stare a sfintelor lui Dumnezeu Biserici şi pentru unirea tuturor, Domnului să ne rugăm!

Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră în ea, Domnului să ne rugăm!

Pentru Preasfinţitul Părintele nostru (Numele), episcopul (denumirea eparhiei), pentru cinstita preoţime şi cea întru Hristos diaconime, pentru tot clerul şi poporul, Domnului să ne rugăm!

Pentru binecredinciosul popor român de pretutindeni, pentru conducătorii ţării noastre, pentru mai marii orașelor și ai satelor și pentru iubitoarea de Hristos armată, Domnului să ne rugăm!

Pentru sfânt locaşul acesta, ţara aceasta şi pentru toate oraşele şi satele şi pentru cei ce cu credinţă locuiesc în ele, Domnului să ne rugăm!

Pentru buna întocmire a văzduhului, pentru îmbelşugarea roadelor pământului şi pentru vremuri paşnice, Domnului să ne rugăm!

Pentru cei ce călătoresc pe uscat, pe ape şi prin aer, pentru cei bolnavi, pentru cei ce se ostenesc, pentru cei robiţi şi pentru mântuirea lor, Domnului să ne rugăm!

(Aici se pot pune cereri pentru diferite trebuinţe, care sunt tipărite la sfârşitul Liturghierului)

Pentru ca să fim izbăviţi noi, de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că Ţie se cuvine toată slava, cinstea şi închinăciunea, Tatălui şi Fiului şi Sfântului Duh, acum şi pururea şi în vecii vecilor.

STRANA: Amin!
Glasul 2

Stih: Mărturisiți-vă Domnului că este bun, că în veac este mila Lui!


Dumnezeu este Domnul şi S-a arătat nouă; bine este cuvântat Cel ce vine întru numele Domnului! 


Stih: Înconjurând m-au înconjurat şi în numele Domnului i-am înfrânt pe ei.

Dumnezeu este Domnul şi S-a arătat nouă; bine este cuvântat Cel ce vine întru numele Domnului!

Stih: Nu voi muri, ci voi fi viu şi voi povesti lucrurile Domnului.

Dumnezeu este Domnul şi S-a arătat nouă; bine este cuvântat Cel ce vine întru numele Domnului!

Stih: Piatra pe care au nesocotit-o ziditorii, aceasta a ajuns în capul unghiului. De la Domnul s-a făcut aceasta şi este lucru minunat întru ochii noştri.

Dumnezeu este Domnul şi S-a arătat nouă; bine este cuvântat Cel ce vine întru numele Domnului!
Troparul Învierii glasului 2

Când Te-ai pogorât la moarte, Cel ce eşti Viaţa cea fără de moarte, atunci iadul l-ai omorât cu strălucirea Dumnezeirii; iar când ai înviat pe cei morţi din cele de dedesubt, toate Puterile cereşti au strigat: Dătătorule de viaţă, Hristoase Dumnezeul nostru, slavă Ţie!
Troparul Sfinţilor Martiri Brâncoveni - glasul 3
Cel ce pentru dreapta credință și pentru neam, te-ai învrednicit a suferi moarte de martir, împreună cu fiii tăi, Constantin, Ștefan, Radu, Matei și cu sfetnicul Ianache, dreptcrediciosule Voievod Constantin, roagă pe Hristos Dumnezeu să mântuiască sufletele noastre!
Slavă Tatălui şi Fiului şi Sfântului Duh!

Troparul Sfântului Cuvios Iosif - glasul 8
Purtătorule de Dumnezeu, Cuvioase Părinte Iosife, ucenic al Sfântului Paisie de la Neamţ, ctitor şi duhovnic al Mănăstirii Varatec, povăţuitor al monahilor şi credincioşilor evlavioşi, te-ai învrednicit de mari daruri de la milostivul Dumnezeu. Pentru aceasta, cu adâncă evlavie facem pomenirea ta şi strigăm ţie, Cuvioase Părinte: Roagă-te lui Hristos Dumnezeu să mântuiască sufletele noastre!
Şi acum şi pururea şi în vecii vecilor. Amin!

Troparul Praznicului Adormirii Maicii Domnului - glasul 1
Întru naştere fecioria ai păzit, întru Adormire lumea nu ai părăsit, de Dumnezeu Născătoare; mutatu-te-ai la viaţă, fiind Maica Vieţii şi, prin rugăciunile tale, izbăveşti din moarte sufletele noastre.

Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău.

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTU: Că a Ta este stăpânirea și a Ta este împărăția și puterea și slava, a Tatălui şi a Fiului şi a Sfântului Duh, acum şi pururea şi în vecii vecilor.

STRANA: Amin!
Primul rând de Sedelne ale Învierii glasului 2 din Octoih
Sedelnele Învierii

Iosif cel cu bun chip, de pe lemn coborând preacurat trupul Tău, cu giulgiu curat înfăşurându-l şi cu miresme, în mormânt nou îngropându-l, l-a pus; dar a treia zi ai înviat, Doamne, dăruind lumii mare milă.

Slavă Tatălui şi Fiului şi Sfântului Duh!

Mironosiţelor femei Îngerul care stătea lângă mormânt le-a strigat: Mirurile se cuvin morţilor, dar Hristos S-a arătat străin stricăciunii; deci strigaţi: A înviat Domnul, dăruind lumii mare milă!

Şi acum şi pururea şi în vecii vecilor. Amin!

Sedealna Născătoarei de Dumnezeu

Preabinecuvântată eşti, Născătoare de Dumnezeu, Fecioară; pe tine te lăudăm, că, prin Crucea Fiului tău, iadul s-a surpat şi moartea s-a omorât; cei morţi am înviat şi vieţii ne-am învrednicit; Raiul am luat, desfătarea cea de demult. Pentru aceasta mulţumind, slăvim pe Hristos Dumnezeul nostru, ca pe Cel puternic şi singur mult-Milostiv.
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că bun și iubitor de oameni Dumnezeu ești și Ție slavă înălțăm, Tatălui şi Fiului şi Sfântului Duh, acum şi pururea şi în vecii vecilor.

STRANA: Amin!
Al doilea rând de Sedelne ale glasului 2 din Octoih
Sedelnele Învierii

Piatra mormântului neoprind a fi pecetluită, ai dăruit tuturor piatra credinţei, când ai înviat, Doamne, slavă Ţie!

Slavă Tatălui şi Fiului şi Sfântului Duh!


Ceata ucenicilor Tăi, împreună cu mironosiţele femei, se bucură cu un glas; că sărbătoare de obște cu aceștia prăznuim, întru slava şi cinstea Învierii Tale; şi printr-înşii, Iubitorule de oameni, Doamne, dă poporului Tău mare milă!
Şi acum şi pururea şi în vecii vecilor. Amin!

Sedealna Născătoarei de Dumnezeu

Preabinecuvântată eşti, Născătoare de Dumnezeu, Fecioară! Că, prin Cel ce S-a întrupat din tine, iadul s-a robit, Adam s-a chemat, blestemul s-a nimicit, Eva s-a liberat, moartea s-a omorât şi noi am înviat. Pentru aceasta, cântând,  strigăm: Binecuvântat eşti, Hristoase, Dumnezeul nostru, Cel ce ai binevoit aşa, slavă Ție!
Doamne, miluieşte! (de trei ori)
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!

Polieleul „Robii Domnului“ (Varianta prescurtată)
Robii, Robii Domnului, lăudaţi numele Lui! Aliluia!

Cei ce staţi în casa Domnului, în curţile Lui, cântând: Aliluia!

Lăudaţi pe Domnul, că este bun Domnul! Aliluia!

Cântaţi numele Domnului, că este bun, zicând: Aliluia!

Că pe Iacob Şi-a ales Luişi de moştenitor. Aliluia!

Şi pe Israel urmaş în veci al Său, cântând: Aliluia!

Că eu am cunoscut că este mare Domnul. Aliluia!

Şi Domnul nostru peste tot ce este viu, zicând: Aliluia!

Toate câte a voit, în ceruri sus El le-a tocmit. Aliluia!

Prin adânc şi pe pământ, pe toate le-a zidit, zicând: Aliluia!

El ridică nori din mări, spre ploaie tuturor la vremi. Aliluia!

Soare, vânt şi fulgere arzând, El le-a făcut, zicând: Aliluia!

Trimis-a semne şi minuni în mijlocul acelei lumi. Aliluia!

Lui Faraon cel împietrit şi casnicilor lui, zicând: Aliluia!

Că neamuri multe a bătut şi pe-mpăraţi a doborât. Aliluia!

Pe Og şi pe Sihon şi pe cei necredincioşi, zicând: Aliluia!

Şi-a dat pământul lor poporului iubit al Său. Aliluia!

Ca moştenire veşnică pe tot le-a dăruit, zicând: Aliluia!

Bine este cuvântat Domnul nostru Dumnezeu! Aliluia!

Cel ce are scaun veşnic în Ierusalim, zicând: Aliluia!
sau, cine doreşte, poate cânta fragmente din Psalmii 134 şi 135, ori pe aceștia integral, astfel:

Polieleul „Robii Domnului“ (Psalmul 134)
Robii, robii Domnului. Aliluia!

1. Lăudați numele Domnului, lăudați, slugi, pe Domnul! Aliluia!
2. Cei ce stați în casa Domnului, în curțile Dumnezeului nostru. Aliluia!

3. Lăudați pe Domnul, că este bun Domnul! Cântați numele Lui, că este bun! Aliluia!

4. Că pe Iacob și l‑a ales Domnul, pe Israel spre moștenire Lui. Aliluia!

5. Că eu am cunoscut că este mare Domnul. Și Domnul nostru peste toți dumnezeii. Aliluia!

6. Toate câte a vrut Domnul a făcut în cer și pe pământ, în mări și în toate adâncurile. Aliluia!

7. A ridicat nori de la marginea pământului, fulgerele spre ploaie le‑a făcut. Aliluia! El scoate vânturile din vistieriile Sale.
8. El a bătut pe cei întâi‑născuți ai Egiptului, de la om până la dobitoc. Aliluia!
9. Trimis‑a semne și minuni în mijlocul tău, Egipte, lui Faraon și tuturor robilor lui. Aliluia!

10. El a bătut neamuri multe și a ucis împărați puternici. Aliluia!

11. Pe Sihon, împăratul Amoreilor, și pe Og, împăratul Vasanului și toate stăpânirile Canaanului. Aliluia!

12. Și a dat pământul lor moștenire, moștenire lui Israel, poporului Său. Aliluia!

13. Doamne, numele Tău este în veac. Și pomenirea Ta în neam și în neam. Aliluia!

14. Că va judeca Domnul pe poporul Său și de slugile Sale se va milostivi. Aliluia!

15. Idolii neamurilor sunt argint și aur, lucruri făcute de mâini omenești. Aliluia!

16. Gură au și nu vor grăi, ochi au și nu vor vedea,

17. Urechi au și nu vor auzi, că nu este duh în gura lor. Aliluia!

18. Asemenea lor să fie toți cei care îi fac pe ei și toți cei ce se încred în ei! Aliluia!

19. Casa lui Israel, binecuvântați pe Domnul! Casa lui Aaron, binecuvântați pe Domnul!

20. Casa lui Levi, binecuvântați pe Domnul! Aliluia! Cei ce vă temeți de Domnul, binecuvântați pe Domnul! Aliluia!

21. Binecuvântat este Domnul din Sion, Cel ce locuiește în Ierusalim! Aliluia!

Polieleul „Robii Domnului“ (Psalmul 135)
1. Lăudaţi pe Domnul că este bun! Aliluia!; că în veac este mila Lui. Aliluia!

2. Lăudaţi pe Dumnezeul dumnezeilor! Aliluia!; că în veac este mila Lui. Aliluia!

3. Lăudaţi pe Domnul domnilor! Aliluia!; că în veac este mila Lui. Aliluia!

4. Singurul Care face minuni mari. Aliluia!; că în veac este mila Lui. Aliluia!

5. Cel ce a făcut cerul cu pricepere. Aliluia!; că în veac este mila Lui. Aliluia!

6. Cel ce a întărit pământul pe ape. Aliluia!; că în veac este mila Lui. Aliluia!

7. Cel ce a făcut luminătorii cei mari. Aliluia!; că în veac este mila Lui. Aliluia!

8. Soarele, spre stăpânirea zilei. Aliluia!; că în veac este mila Lui. Aliluia!

9. Luna și stelele spre stăpânirea nopții. Aliluia!; că în veac este mila Lui. Aliluia!

10. Cel ce a bătut Egiptul cu cei întâi-născuți ai lor. Aliluia!; că în veac este mila Lui. Aliluia!

11. Și a scos pe Israel din mijlocul lor. Aliluia!; că în veac este mila Lui. Aliluia!

12. Cu mână tare și cu braț înalt. Aliluia!; că în veac este mila Lui. Aliluia!
13. Cel ce a despărțit Marea Roșie în două. Aliluia!; că în veac este mila Lui. Aliluia!

14. Și a trecut pe Israel prin mijlocul ei. Aliluia!; că în veac este mila Lui. Aliluia!

15. Și a răsturnat pe Faraon și oștirea lui în Marea Roșie. Aliluia!; că în veac este mila Lui. Aliluia!

16. Cel ce a trecut pe poporul Lui prin pustiu. Aliluia!; că în veac este mila Lui. Aliluia!

17. Cel ce a bătut împărați mari. Aliluia!; că în veac este mila Lui. Aliluia!

18. Cel ce a omorât împărați tari. Aliluia!; că în veac este mila Lui. Aliluia!

19. Pe Sihon, împăratul Amoreilor. Aliluia!; că în veac este mila Lui. Aliluia!

20. Și pe Og, împăratul Vasanului. Aliluia!; că în veac este mila Lui. Aliluia!

21. Și le‑a dat pământul lor moștenire. Aliluia!; că în veac este mila Lui. Aliluia!

22. Moștenire lui Israel, robul Lui. Aliluia!; că în veac este mila Lui. Aliluia!

23. Că în smerenia noastră Și‑a adus aminte de noi Domnul. Aliluia!; că în veac este mila Lui. Aliluia!

24. Și ne‑a izbăvit pe noi de vrăjmașii noștri. Aliluia!; că în veac este mila Lui. Aliluia!
25. Cel ce dă hrană la tot trupul. Aliluia!; că în veac este mila Lui. Aliluia!

26. Lăudaţi pe Dumnezeul cerului! Aliluia!; că în veac este mila Lui. Aliluia!
Mărimurile Sfinţilor Martiri Brâncoveni
Stih 1: Bună-mi este mie legea gurii Tale, mai mult decât mii de comori de aur şi de argint. (Psalmul 118, 72)

Stihira: Mărimu-vă pe voi, purtătorilor de nevoinţe, Sfinţilor Mucenici Brâncoveni, şi cinstim chinurile pe care pentru Hristos le-aţi răbdat!

Stih 2: Aproape de cei ce se tem de Domnul este mântuirea Lui, ca să se sălăşluiască slava Lui în pământul nostru. (Psalmul 84, 10)

Stihira: Veniţi, toţi iubitorilor de Mucenici, să lăudăm pe Sfinţii Martiri Brâncoveni şi să cinstim ostenelile şi pătimirile lor pentru dreapta credinţă!

Stih 3: Apărătorul nostru, vezi, Dumnezeule, şi caută spre faţa unsului Tău, că mai bună este o zi în curţile Tale decât mii între străini. (Psalmul 83, 10-11)

Mărimurile Sfântului Cuvios Iosif

Stih 1: Aşteptând am aşteptat pe Domnul şi El a căutat spre mine şi a auzit rugăciunea mea. (Psalmul 39, 1-2)

Stihira: Fericimu-te pe tine, mult-nevoitorule, Cuvioase Părinte Iosif, şi cinstim sfântă pomenirea ta, povăţuitorule al călugărilor şi împreună vorbitorule cu Îngerii!

Stih 2: Genunchii mei au slăbit de post şi trupul meu s-a istovit de lipsa untdelemnului. (Psalmul 108, 23)

Stihira: Veniţi, iubitorilor de prăznuire, să lăudăm pe Cuviosul Iosif, întâiul duhovnic al Mănăstirii Văratec, zicând: pe lauda monahilor!

Stih 3: Pentru cuvintele buzelor Tale, eu am păzit căi aspre. (Psalmul 16, 4)
Binecuvântările Învierii (de obicei, pe glasul 5)

Binecuvântat  ești, Doamne, învaţă-ne pe noi îndreptările Tale!

Soborul îngeresc s-a mirat, văzându-Te pe Tine între cei morţi socotit fiind și puterea morţii surpând, Mântuitorule, şi împreună cu Tine pe Adam ridicându-l, şi din iad pe toţi slobozindu-i.


Binecuvântat  ești, Doamne, învaţă-ne pe noi îndreptările Tale!

Pentru ce miruri, din milostivire, cu lacrimi amestecaţi, o uceniţelor? Îngerul, cel ce a strălucit la mormânt a zis mironosiţelor: Vedeţi voi groapa şi înţelegeţi că Mântuitorul a înviat din mormânt.


Binecuvântat  ești, Doamne, învaţă-ne pe noi îndreptările Tale!

Foarte de dimineaţă mironosiţele au alergat la mormântul Tău, tânguindu-se; dar înaintea lor a stat Îngerul şi a zis: Vremea tânguirii a încetat, nu mai plângeţi, ci Apostolilor spuneţi Învierea!


Binecuvântat  ești, Doamne, învaţă-ne pe noi îndreptările Tale!

Mironosiţele femei, cu miruri venind la groapa Ta, Mântuitorule, plângeau; iar Îngerul către ele a grăit, zicând: De ce socotiţi pe Cel viu cu cei morţi? Căci, ca un Dumnezeu, a înviat din mormânt.

Slavă Tatălui şi Fiului şi Sfântului Duh!

Închinămu-ne Tatălui şi Fiului Acestuia şi Duhului celui Sfânt, Sfintei Treimi întru o fiinţă, cu Serafimii grăind: Sfânt, Sfânt, Sfânt eşti, Doamne!
Şi acum şi pururea şi în vecii vecilor. Amin!

Pe Dătătorul de viaţă născându-L, Fecioară, de păcat pe Adam l-ai mântuit; şi bucurie Evei în locul întristării i-ai dăruit, şi pe cei căzuţi din viaţă i-a îndreptat la aceeaşi Cel ce S-a întrupat din tine, Dumnezeu şi om.


Aliluia! Aliluia! Aliluia! Slavă Ţie, Dumnezeule! (de trei ori)

Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că S-a binecuvântat numele Tău și s-a preaslăvit Împărăția Ta, a Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!
Ipacoi al glasului 2 din Octoih

După Pătimire, mergând femeile la mormânt, ca să ungă cu mir trupul Tău, Hristoase Dumnezeule, văzut-au Îngeri în mormânt şi s-au înspăimântat; că glas au auzit de la dânşii că a înviat Domnul, dăruind lumii mare milă.
Sedealna Sfinţilor Martiri Brâncoveni - glasul 1

Podobie: Mormântul Tău, Mântuitorule...
Credinţa păzind şi calea săvârşind încărcaţi de virtuţi, Sfinţilor Brâncoveni, după moartea mucenicească aţi primit cununa cea neveştejită a Împărăţiei cerurilor de la Hristos, Cel ce ştie să răsplătească pe aleşii Săi cu daruri nepieritoare. Pentru aceasta, rugaţi-vă pentru sufletele noastre!

Altă Sedealnă a Sfinţilor Martiri Brâncoveni - glasul 4
Podobie: Spăimântatu-s-a Iosif...
Strălucind în aceeași credință și având toți un cuget, ați mărturisit pe Iisus Hristos ca Dumnezeu adevărat, împreună cu Tatăl și cu Duhul Sfânt, închinat și slăvit de toată zidirea, văzută și nevăzută. Pentru aceasta vă lăudăm astăzi, Sfinților Martiri Brâncoveni, cerându-vă să vă rugați pentru mântuirea sufletelor noastre.
Sedealna Sfântului Cuvios Iosif - glasul 1

Podobie: Mormântul Tău, Mântuitorule...
Viaţă plină de virtuţi ducând pe pământ, te-ai făcut lăcaş al Preasfântului Duh, Cuvioase Iosif, luminând plaiurile nemţene şi Biserica dreptmăritoare a neamului românesc. Pentru aceasta, te lăudăm cu dragoste, ca pe un prieten şi casnic al lui Dumnezeu.
Altă Sedealnă a Sfântului Cuvios Iosif - glasul 5

Podobie: Pe Cuvântul cel împreună...
Dreapta cea purtătoare de viaţă a Mâtuitorului ţi-a împletit cunună nestricăcioasă, Sfinte Cuvioase Părinte Iosif, din raze strălucitoare. Deci, ca un locuitor al Raiului, fii rugător fierbinte pentru noi, cei care cinstim cu dragoste sfântă pomenirea ta!

Sedealna după Polieleu a Sfinţilor Martiri Brâncoveni - glasul 5
Podobie: Pe Cuvântul cel împreună…
Următori v-aţi făcut Mărturisitorilor celor de demult, fericiţilor Mucenici Brâncoveni, şi aţi ales mai degrabă sfârşitul prin sabie, decât viaţa fără de Hristos. Pentru aceea, fiind împodobiţi cu muceniceşti cununi şi având îndrăznire multă, rugaţi-vă pentru noi, cei care cinstim pomenirea voastră!

Sedealna după Polieleu a Sfântului Cuvios Iosif - glasul 8
Podobie: Pe Înţelepciunea şi Cuvântul…
Minunat este Dumnezeu întru Sfinţii Săi, Cel ce a proslăvit pe ieroschimonahul şi duhovnicul cel iscusit al soborului Mănăstirii Varatec. Că acesta s-a ridicat, prin nevoinţele sihăstreşti şi prin rugăciune curată, la starea bărbatului desăvârşit. Marele iubitor de viaţă isihastă şi împreună lucrător cu Sfântul Paisie de la Neamţ la tălmăcirea textelor filocalice ale Sfinţilor Părinţi, a fost aşezat de Hristos în Raiul bucuriei. Pentru aceasta, la pomenirea sa cea de peste an, îl lăudăm cu dragoste şi zicem: Sfinte Cuvioase Iosif, roagă pe Hristos Dumnezeu, iertare de păcate să dăruiască celor ce cu dragoste prăznuiesc sfântă pomenirea ta!

Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!
Sedealna după Polieleu a Adormirii Maicii Domnului - glasul 4
Podobie: Spăimânta-tu-s-a Iosif...

Strigă Davide: Ce praznic este acesta, pe care l-am lăudat oarecând în cartea psalmilor; că pe fiica, Maica lui Dumnezeu şi Fecioara, a mutat-o, la lăcaşurile cele de acolo, Hristos, Cel născut dintr-însa fără sămânţă? Pentru aceasta, se bucură maicile şi fiicele şi miresele lui Hristos, strigând: Bucură-te, ceea ce te-ai mutat la împărăţiile cele de sus!

Antifoanele glasului 2 din Octoih
Antifonul 1 

Spre cer ridic ochii inimii mele, la Tine, Mântuitorule; mântuieşte-mă cu strălucirea Ta!


Miluieşte-ne pe noi, cei ce-Ţi greşim Ţie mult, în tot ceasul, o Hristosul meu! Şi ne dă prilejuri să ne pocăim mai înainte de sfârşit!
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!

Sfântului Duh a împărăţi se cuvine, a sfinţi şi a mişca făptura, că Dumnezeu este de o fiinţă cu Tatăl şi cu Cuvântul.

Antifonul 2

De n-ar fi Domnul întru noi, cine ar fi în stare a se păzi nevătămat de vrăjmaşul şi de ucigaşul de om?

Dinţilor lor nu da pe robul Tău, Mântuitorule! Că asemenea leului se pornesc asupra mea vrăjmaşii mei.
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!

În Sfântul Duh este începătoria vieţii şi cinstea; că pe toate cele zidite, ca un Dumnezeu ce este, le întăreşte şi le păstrează în Tatăl, prin Fiul.

Antifonul 3

Cei ce nădăjduiesc în Domnul, se aseamănă muntelui celui sfânt, că nicidecum nu se clintesc de loviturile lui Veliar.

Către fărădelegi mâinile lor să nu-şi întindă cei ce vieţuiesc dumnezeieşte; că nu va lăsa Hristos certării moştenirea Sa.
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!

Din Duhul Sfânt izvorăşte toată înţelepciunea; de aici este harul Apostolilor, şi cu daruri de biruinţă se încununează Mucenicii, şi Prorocii văd.


PREOTUL:  Înțelepciune! Să luăm aminte!

STRANA: Prochimenul glasului 2 din Octoih

Scoală-Te, Doamne Dumnezeul meu, cu porunca prin care ai poruncit şi adunare de popoare Te va înconjura! (Psalmul 7, 6-7)

Stih: Doamne Dumnezeul meu, întru Tine am nădăjduit; izbăveşte-mă de cei ce mă prigonesc! (Psalmul 7, 1)

Scoală-Te, Doamne Dumnezeul meu, cu porunca prin care ai poruncit şi adunare de popoare Te va înconjura! 


Scoală-Te, Doamne Dumnezeul meu, cu porunca prin care ai poruncit şi adunare de popoare Te va înconjura!

PREOTUL: Domnului să ne rugăm!

STRANA: Doamne, miluiește!

PREOTUL: Că sfânt eşti Dumnezeul nostru și întru Sfinți Te odihnești și Ție slavă înălțăm, Tatălui și Fiului și Sfântului Duh, acum și pururea și în vecii vecilor!


STRANA: Amin! Și cântă pe glasul 2:

Toată suflarea să laude pe Domnul! (de două ori) 


Suflarea toată şi toată făptura să laude sfânt numele Domnului, pe Domnul!


PREOTUL: Şi pentru ca să ne învrednicim noi a asculta Sfânta Evanghelie, pe Domnul Dumnezeul nostru să-L rugăm!


STRANA: Doamne, miluieşte! (de trei ori)

PREOTUL: Înţelepciune! Drepţi! Să ascultăm Sfânta Evanghelie! Pace tuturor!

STRANA: Şi duhului tău!
PREOTUL: Din Sfânta Evanghelie de la Sfântul Apostol şi Evanghelist Ioan citire. 
STRANA, închinându-se: Slavă Ţie, Doamne, slavă Ţie!
PREOTUL: Să luăm aminte. Şi citeşte Evanghelia a XI-a a Învierii, Ioan, XXI, 15-25:
În vremea aceea S-a arătat Iisus ucenicilor Săi, după ce a înviat din morți, și a zis lui Simon-Petru: Simone, fiul lui Iona, Mă iubești tu mai mult decât aceștia? El I-a răspuns: Da, Doamne, Tu știi că Te iubesc. Zis-a lui: Paște mielușeii Mei! Iisus i-a zis iarăși, a doua oară: Simone, fiul lui Iona, Mă iubești? El i-a zis: Da, Doamne, Tu știi că Te iubesc. Zis-a Iisus lui: Păstorește oile Mele! Iisus i-a zis a treia oară: Simone, fiul lui Iona, Mă iubești? Petru s-a întristat că i-a zis a treia oară: Mă iubești? și I-a zis: Doamne, Tu știi toate. Tu știi că Te iubesc. Iisus i-a zis: Paște oile Mele! Adevărat, adevărat zic ție: Când erai mai tânăr, te încingeai singur și umblai unde voiai; dar când vei îmbătrâni, vei întinde mâinile tale și altul te va încinge și te va duce unde nu voiești. Iar aceasta a zis-o însemnând cu ce fel de moarte va preaslăvi Petru pe Dumnezeu. Și, spunând aceasta, i-a zis: Urmează Mie! Dar, întorcându-se, Petru a văzut venind în urmă pe ucenicul pe care-l iubea Iisus, acela care la Cină s-a rezemat de pieptul Lui și I-a zis: Doamne, cine este cel ce Te va vinde? Pe acesta, deci, văzându-l, Petru a zis lui Iisus: Doamne, dar cu acesta ce se va întâmpla? Zis-a Iisus lui: Dacă voiesc ca acesta să rămână până voi veni, ce ai tu? Tu urmează Mie! De aceea a ieșit cuvântul acesta între frați, că ucenicul acela nu va muri; dar Iisus nu i-a spus că nu va muri, ci: Dacă voiesc ca acesta să rămână până voi veni, ce ai tu? Acesta este ucenicul care mărturisește despre acestea și care a scris acestea, și știm că mărturia lui este adevărată. Dar sunt și alte multe lucruri pe care le-a făcut Iisus și care, dacă s-ar fi scris cu de-amănuntul, socotesc că lumea aceasta n-ar cuprinde cărțile ce s-ar fi scris. Amin!
STRANA: Slavă Ţie, Doamne, slavă Ţie! După care citeşte:

Învierea lui Hristos văzând, să ne închinăm Sfântului Domn Iisus, Celui singur fără de păcat. Crucii Tale ne închinăm, Hristoase, şi Sfântă învierea Ta o lăudăm şi o slăvim; că Tu eşti Dumnezeul nostru, afară de Tine pe altul nu ştim, numele Tău numim. Veniţi, toţi credincioşii, să ne închinăm Sfintei Învieri a lui Hristos, că, iată, a venit prin Cruce bucurie la toată lumea; totdeauna binecuvântând pe Domnul, lăudăm Învierea Lui, că răstignire răbdând pentru noi, cu moartea pe moarte a stricat. 

Psalmul 50
1. Miluieşte-mă, Dumnezeule, după mare mila Ta

2. și, după mulţimea îndurărilor Tale, şterge fărădelegea mea!

3. Spală-mă întru totul de fărădelegea mea şi de păcatul meu mă curăţeşte!

4. Că fărădelegea mea eu o cunosc şi păcatul meu înaintea mea este pururea.
5. Ţie Unuia am greşit şi rău înaintea Ta am făcut, aşa încât drept eşti Tu întru cuvintele Tale şi biruitor când vei judeca Tu.

6. Că, iată, întru fărădelegi m-am zămislit şi în păcate m-a născut maica mea.

7. Că, iată, adevărul ai iubit; cele nearătate şi cele ascunse ale înţelepciunii Tale mi-ai arătat mie.

8. Stropi-mă-vei cu isop şi mă voi curăţi; spăla-mă-vei, şi mai mult decât zăpada mă voi albi.

9. Auzului meu vei da bucurie şi veselie; bucura-se-vor oasele cele smerite.

10. Întoarce faţa Ta de către păcatele mele, şi toate fărădelegile mele şterge-le!

11. Inimă curată zideşte întru mine, Dumnezeule şi Duh drept înnoieşte întru cele dinăuntru ale mele!

12. Nu mă lepăda de la faţa Ta, şi Duhul Tău cel Sfânt nu-L lua de la mine!

13. Dă-mi iarăși bucuria mântuirii Tale, şi cu duh stăpânitor mă întăreşte!

14. Învăţa-voi pe cei fără de lege căile Tale, şi cei necredincioşi la Tine se vor întoarce.

15. Izbăveşte-mă de vărsarea de sânge, Dumnezeule, Dumnezeul mântuirii mele; bucura-se-va limba mea de dreptatea Ta!

16. Doamne, buzele mele vei deschide, şi gura mea va vesti lauda Ta.

17. Că, de ai fi voit jertfă, Ţi-aş fi dat; arderile de tot nu le vei binevoi.

18. Jertfa lui Dumnezeu: duhul umilit; inima înfrântă şi smerită Dumnezeu nu o va urgisi.

19. Fă bine, Doamne, întru bunăvoirea Ta, Sionului, şi să se zidească zidurile Ierusalimului!

20. Atunci vei binevoi jertfa dreptăţii, prinosul şi arderile de tot; atunci vor pune pe altarul Tău viţei.
Glasul 2
Slavă Tatălui şi Fiului şi Sfântului Duh!

Pentru rugăciunile Apostolilor Tăi, Milostive, curăţeşte mulţimea greşelilor noastre!

Şi acum şi pururea şi în vecii vecilor. Amin!

Pentru rugăciunile Născătoarei de Dumnezeu, Milostive, curăţeşte mulţimea greşelilor noastre!

Stihul - glasul 6
 Miluieşte-ne, Dumnezeule, după mare mila Ta şi după mulţimea îndurărilor Tale, curăţeşte fărădelegile noastre! (Psalmul 50, 1-2)
Stihira - glasul 6
Înviind Iisus din mormânt, precum a zis mai înainte, ne-a dăruit nouă viaţă veşnică şi mare milă.

PREOTUL: Cu mila şi cu îndurările și cu iubirea de oameni ale Unuia născut Fiului Tău, cu care ești binecuvântat, împreună cu Preasfântul și bunul și de viață făcătorul Tău Duh, acum și pururea și în vecii vecilor.

STRANA: Amin!
Canoanele de rugăciune

pe 14: din Octoih, al Învierii, cu Irmosul, pe 4; al Praznicului Adormirii Maicii Domnului, cel dintâi (fără Irmoase), pe 2; al Sfinţilor Brâncoveni, pe 4 şi al Sfântului Cuvios Iosif, pe 4. Catavasiile Adormirii: „Cea împodobită...“
Cântarea I

Canonul Învierii glasului 2 din Octoih
Irmos:

Întru adânc a aşternut de demult toată oastea lui Faraon Puterea cea preaîntrarmată; iar Cuvântul, întrupându-Se, a nimicit păcatul cel cu totul rău, Domnul cel preaslăvit, căci cu slavă S-a preaslăvit.


Stih: Slavă, Doamne, sfintei Învierii Tale!

Stăpânitorul lumii, Bunule, căruia fuseserăm supuşi noi, cei ce n-am ascultat de porunca Ta, prin Crucea Ta a fost osândit; că, punându-se Ţie împotrivă ca unui mort, a căzut prin puterea stăpânirii Tale şi neputincios s-a vădit.


Stih: Slavă, Doamne, sfintei Învierii Tale!

Mântuitor al neamului omenesc şi începător al vieţii celei nestricăcioase, în lume ai venit; că scutecele morţii le-ai rupt cu Învierea Ta, pe care toţi o slăvim, căci cu slavă s-a preaslăvit.


Stih: Preasfântă Născătoare de Dumnezeu, miluieşte-ne pe noi!


Mai presus decât toată zidirea cea văzută şi cea nevăzută te-ai arătat, Curată pururea Fecioară; că ai născut pe Ziditorul, precum a binevoit a Se întrupa în pântecele tău; Aceluia cu îndrăzneală roagă-te să mântuiască sufletele noastre!
Canonul întâi al Praznicului Adormirii Maicii Domnului
Alcătuire a Sfântului Cosma de Maiuma

Stih: Preasfântă Născătoare de Dumnezeu, miluiește-ne pe noi!
Ceata călătoare prin cer a celor fără trup a înconjurat în Sion dumnezeiescul tău trup, iar mulţimea Apostolilor, fără de veste adunându-se de la margini, a stat îndată înaintea ta, Născătoare de Dumnezeu. Cu aceştia, Preacurată Fecioară, şi noi prăznuim cinstită pomenirea ta.

Stih: Preasfântă Născătoare de Dumnezeu, miluiește-ne pe noi!
Răsplătiri de biruinţă asupra firii ai luat, Curată, pe Dumnezeu născând. Însă, urmând Făcătorului şi Fiului tău, mai presus de fire te supui legilor firii. Pentru aceasta, murind, te-ai sculat, cu Fiul tău în veci vieţuind.
Canonul Sfinţilor Martiri Brâncoveni

Stih: Sfinţilor Martiri Brâncoveni, rugaţi-vă lui Dumnezeu pentru noi!

Stând acum lângă tronul lui Hristos, vă bucuraţi de lumina Aceluia, Sfinţilor slăviţi Mucenici. Deci luminaţi-mi inima, ca să vă cânt cu dragoste cântare vrednică!

Stih: Sfinţilor Martiri Brâncoveni, rugaţi-vă lui Dumnezeu pentru noi!

Slava şi cununile lumeşti lepădându-le pentru Hristos, slava şi cununa cea de la El aţi luat, Mucenicilor, şi Împărăţia cea nestricăcioasă şi veşnică.


Stih: Sfinţilor Martiri Brâncoveni, rugaţi-vă lui Dumnezeu pentru noi!

Sufletele voastre lui Hristos muceniceşte le-aţi dat, întelepţilor, Celui ce sufletul Şi l-a dat muceniceşte Tatălui, şi împreună cu El în ceruri împărăţiţi, fericiţilor.


Stih: Sfinţilor Martiri Brâncoveni, rugaţi-vă lui Dumnezeu pentru noi!

Pruncii aducându-şi Constantin lui Dumnezeu ca oarecând Avraam, zis-a Voievodul celui mai mic, văzându-l înspăimântat: Fiul meu preadulce, cununa ia-o cu fraţii tăi!
Canonul Sfântului Cuvios Iosif

Stih: Sfinte Cuvioase Părinte Iosif, roagă-te lui Dumnezeu pentru noi!

Astăzi, Cuviosul Iosif, duhovnicul de la Varatec, ne cheamă la prăznuire bineplăcută lui Dumnezeu. Deci, să ne adunăm cu gând curat şi cu bucurie să lăudăm faptele lui, rugând pe Hristos Dumnezeu să ne mântuiască pe noi!

Stih: Sfinte Cuvioase Părinte Iosif, roagă-te lui Dumnezeu pentru noi!

Din tinereţe ai iubit pe Hristos, fericite Iosif, şi, lepădând toate cele vremelnice, te-ai făcut pe tine însuţi lăcaş Duhului; chipul îngeresc luând, sub povaţa marelui Paisie de la Neamţ ai început nevoinţele cele mântuitoare de suflet.

Slavă Tatălui şi Fiului şi Sfântului Duh!

Cine va putea spune, Părinte, nevoinţele tale, pe care cu osârdie le-ai împlinit, strălucind cu ascultarea cea desăvârşită şi cu dumnezeiasca dragoste de care toţi se minunau? Ci roagă-te şi pentru noi nevrednicii, ca să aducem rod însutit de fapte bune.

Şi acum şi pururea şi în vecii vecilor. Amin!

Pe tine, Fecioară întru tot lăudată, care ai odrăslit Strugurele cel preafrumos, Care izvorăşte nouă vinul cel de mântuire, te lăudăm, strigând: Bucură-te, ceea ce eşti plină de har, Domnul este cu tine!
Cântarea 1 (Catavasia) – glasul 1
Cea împodobită cu dumnezeiasca slavă, sfinţită şi lăudată pomenirea ta, Fecioară, pe toţi credincioşii la veselie i-a adunat, începând Mariam, cu timpane şi cu hore, şi ei cântă Unuia-Născut al tău, căci cu slavă S-a preaslăvit.
Cântarea a 3-a

Canonul Învierii glasului 2 din Octoih
Irmos:

Înflorit-a pustiul ca un crin, Doamne, Biserica cea stearpă a păgânilor, prin venirea Ta, întru care s-a întărit inima mea.


Stih: Slavă, Doamne, sfintei Învierii Tale!

Făptura s-a schimbat la Pătimirea Ta, văzându-te cu chip sărăcăcios şi batjocorit de cei fără de lege, pe Tine, Cel ce pe toate le-ai făcut cu voia cea dumnezeiască.


Stih: Slavă, Doamne, sfintei Învierii Tale!

Din ţărână, după chipul Tău, cu mâna Ta m-ai zidit şi, fiind eu iarăşi risipit în ţărâna morţii prin păcat, Hristoase, pogorându-Te în iad, împreună m-ai înviat.


Stih: Preasfântă Născătoare de Dumnezeu, miluieşte-ne pe noi!


Cetele îngereşti s-au minunat, Preacurată, şi inimile oamenilor s-au înfricoşat de naşterea ta, Născătoare de Dumnezeu; pentru aceasta, cu credinţă te cinstim.
Canonul întâi al Praznicului Adormirii Maicii Domnului
Stih: Preasfântă Născătoare de Dumnezeu, miluiește-ne pe noi!
Pe tine, femeie moartă, însă mai presus de fire şi Maică a lui Dumnezeu, văzându-te măriţii Apostoli, ceea ce eşti cu totul fără prihană, cu frică te-au atins cu mâinile pe tine, cea strălucită cu slavă, văzându-te ca pe o sălăşluire în care Dumnezeu a locuit.
Stih: Preasfântă Născătoare de Dumnezeu, miluiește-ne pe noi!
Apucat-a înainte judecata lui Dumnezeu aducând tăierea mâinilor batjocoritoare ale celui îndrăzneț, păzind în slava Dumnezeirii cinstea chivotului însufleţit, în care Cuvântul trup S-a făcut.
Canonul Sfinţilor Martiri Brâncoveni

Stih: Sfinte Voievod şi Mucenic Constantin, roagă-te lui Dumnezeu pentru noi!

Pe Tine, Cuvântule al Tatălui, slăvitul Constantin avându-Te ca pe o comoară în suflet, vistieriile grabnic şi-a deschis şi a dat popoarelor cuvântul Scripturilor în limba lor, spre folosul Bisericii.


Stih: Sfinte Voievod şi Mucenic Constantin, roagă-te lui Dumnezeu pentru noi!

Cuvântule al Tatălui, cu haină l-ai îmbrăcat pe Adam, cel înşelat de şarpe; dar, întru Tine, Hristoase, fiind îmbrăcat, Brâncoveanu Voievod a răbdat biciuirea trupului ca să ruşineze trufia celui viclean.


Stih: Sfinte Voievod şi Mucenic Constantin, roagă-te lui Dumnezeu pentru noi!
Cuvânt de cinstire ai alcătuit, cu dragoste, spre pomenirea întâiului Mucenic Ştefan, căruia cu vrednicie şi tu ai urmat, Mucenice; deci, câştigându-l mijlocitor către Hristos, te-a întărit, viteazule, în mucenicia ta, primindu-te în slăvita lui ceată.


Stih: Sfinte Mucenice Radu, roagă-te lui Dumnezeu pentru noi!
Biserică vrând să ridici lui Dumnezeu, slăvite Radu, şi neavând nume de sfânt, pe tine însuţi Stăpânului Hristos te-ai făcut lăcaş plin de Duhul Sfânt, în care prin mucenicie ţi-ai sfinţit şi numele şi sufletul.
Canonul Sfântului Cuvios Iosif

Stih: Sfinte Cuvioase Părinte Iosif, roagă-te lui Dumnezeu pentru noi!

Înalţă glasul tău, sobor de maici al Sfintei Mănăstiri Varatec, şi laudă acum întru cântări pe cel ce a fost ţie părinte şi povăţuitor, pe întâiul şi marele duhovnic Iosif, lauda sihaştrilor Moldovei.

Stih: Sfinte Cuvioase Părinte Iosif, roagă-te lui Dumnezeu pentru noi!

Cu bucurie şi nădejde ai pornit să împlineşti toate ostenelile vieţii călugăreşti, fericite Părinte, şi, curăţindu-ţi inima, ai biruit toate uneltirile vrăjmaşului, cu ajutorul lui Hristos, Cel ce te-a întărit.
Slavă Tatălui şi Fiului şi Sfântului Duh!

Vifor cumplit de necazuri se abate asupra noastră, Doamne, din toate părţile învăluindu-ne. Ci, ajută-ne să rămânem neclătinaţi în dreapta credinţă, pentru rugăciunile plăcutului Tău Iosif.

Şi acum şi pururea şi în vecii vecilor. Amin!

Lăudămu-te pe tine, Fecioară Curată, Născătoare de Dumnezeu, că tu singură te-ai arătat izvor de nestricăciune, izvorând viaţă tuturor celor ce aleargă la tine cu credinţă.
Cântarea a 3-a (Catavasia) – glasul 1
Cel ce eşti Făcător şi cuprinzător a toate, Înţelepciunea şi Puterea lui Dumnezeu, neclintită și nemişcată întăreşte Biserica, Hristoase, că singur eşti sfânt și întru Sfinţi Te odihneşti. (... lung)
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!

PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!

PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că Tu ești Dumnezeul nostru și Ție slavă înălțăm, Tatălui şi Fiului şiSfântului Duh, acum şi pururea şi în vecii vecilor!
STRANA: Amin!
Condacul Sfinţilor Martiri Brâncoveni – glasul 8
În cetatea Sfântului împărat Constantin şi tu împreună cu fiii tăi, Voievodule Constantine, astăzi pe Hristos L-ai mărturisit şi, cu puterea Sfintei Cruci pe necredincioşi ruşinând, cu vrednicie toţi cununa muceniciei aţi primit. Pentru aceasta, cântări de laude aducem vouă, ca unora ce sunteţi ocrotitori şi rugători pentru Biserica şi neamul românesc.
Icos (se citeşte)
Auzind Voievodul de ceata Ucenicilor, cea venită pe nori la Adormirea Stăpânei, de norul harului umbrindu-se, a zis fiilor lui: Şi noi, o, preaiubiţii mei fii, la prăznuirea Împărătesei să ne pregătim cetate, ceată să întocmim spre cinstirea mutării acesteia la Viaţă, iar nu ca Iuda spre lepădarea de Unul-Născut al ei. Veniţi, dar, iubitorilor de Mucenici, ceată adunându-ne şi pomenirea lor săvârşind, acestora cu evlavie să strigăm: Bucuraţi-vă, de Hristos iubitorilor Mucenici!
Condacul Sfântului Cuvios Iosif – glasul 8
Podobie: Apărătoare Doamnă...
Veniţi, toate cetele călugărilor, să lăudăm astăzi pe Cuviosul Iosif, duhovnicul de la Varatec, cel ce bine s-a nevoit cu postiri şi rugăciuni neîncetate, cu lacrimi şi cu privegheri, desăvârşit făcându-se şi în cetele Sfinţilor Cuvioşi numărându-se. Pentru aceasta te lăudăm cântând: Bucură-te, mărgăritar de mult preţ al Bisericii dreptmăritoare şi povăţuitor al călugărilor!

Icos (se citeşte)
Vieţii îngereşti urmând, toate cele ale lumii, deşarte le-ai socotit, Părinte Iosif, purtătorule de Dumnezeu. Pentru aceasta, acum, săvârşind pomenirea ta, pe tine te lăudăm, zicând:

Bucură-te, cel ce de tânăr ai plecat spre nevoinţă!

Bucură-te, cel însufleţit de iubire şi credinţă!

Bucură-te, piatră scumpă şi frumos giuvaer!

Bucură-te, cel ce din lacrimi ţi-ai gătit cunună în cer!

Bucură-te, cel ce în noapte umpli cerul de cântare!

Bucură-te, vers de taină pe lăuntrică suflare!

Bucură-te, cel ce fiinţa ţi-o uneşti cu nepătrunsul!

Bucură-te, cel ce ruga ţi-ai împletit-o cu plânsul!

Bucură-te, rugăciune împletită pe metanii!

Bucură-te, primitorul de dumnezeieşti vedenii!

Bucură-te, chip de înger în văzduhul necuprins!

Bucură-te rază sfântă, lumină şi foc nestins!

Bucură-te, mărgăritar de mult preţ al Bisericii dreptmăritoare şi povăţuitor al călugărilor!
Sedealna Sfinţilor Martiri Brâncoveni - glasul 3
Podobie: Mare este puterea Crucii…
Pe Mântuitorul Hristos, Cuvântul întrupat, L-aţi mărturisit arătat ca Fiu al lui Dumnezeu, de o fiinţă cu Tatăl cel mai înainte de veci, şi aţi pătimit pentru El, Sfinţilor, până la moarte prin sabie. Pentru aceasta, voi, Mucenicilor, având îndrăznire, rugaţi-vă pentru sufletele noastre!
Slavă Tatălui şi Fiului şi Sfântului Duh!
Sedealna Sfântului Cuvios Iosif – glasul 8
Podobie: Pe Înţelepciunea şi Cuvântul...

Adăpându-ţi sufletul din destul cu ploile lacrimilor tale, fericite Părinte, ai secerat spicul cel cu multă roadă al virtuţilor şi, păstor ales fiind oilor celor cuvântătoare, le-ai hrănit pe ele la păşunea cea de viaţă dătătoare. Iar când te-ai mutat din viaţa cea vremelnică la cea veşnică, Hristos te-a aşezat împreună cu cetele prietenilor şi casnicilor Lui. Drept aceea strigăm ţie: Roagă-te lui Hristos Dumnezeu, iertare de greşeli să dăruiască celor ce cu dragoste săvârşim sfântă pomenirea ta!
Şi acum şi pururea şi în vecii vecilor. Amin!
Ipacoi al Praznicului Adormirii Maicii Domnului – glasul 5

Fericimu-te pe tine toate neamurile, Născătoare de Dumnezeu, Fecioară! Că întru tine, Cel neîncăput, Hristos Dumnezeul nostru, a binevoit a încăpea. Fericiţi suntem şi noi, ocrotitoare pe tine avându-te, că ziua şi noaptea te rogi pentru noi, iar cârmuirea poporului tău, prin rugăciunile tale, se întărește. Pentru aceasta, lăudându-te, strigăm ţie: Bucură-te, ceea ce eşti plină de har, Domnul este cu tine!
Cântarea a 4-a
Canonul Învierii glasului 2 din Octoih
Irmos:

Nu sol, nici înger, ci Tu Însuţi, Doamne, venit-ai întrupându-Te din Fecioara, şi m-ai mântuit pe mine, omul întreg. Pentru aceasta, strig Ţie: Slavă puterii Tale, Doamne!


Stih: Slavă, Doamne, sfintei Învierii Tale!

Stat-ai înaintea judecăţii lui Caiafa ca un osândit, nestrigând, Stăpâne, scoţând judecată neamurilor, mântuirea pe care ai lucrat-o lumii prin Pătimirea Ta, Hristoase.


Stih: Slavă, Doamne, sfintei Învierii Tale!

Prin Pătimirea Ta, săbiile vrăjmaşului au pierit, iar cetăţile potrivnicilor, prin pogorârea Ta în iad, s-au surpat, şi îndrăzneala tiranului s-a biruit.


Stih: Preasfântă Născătoare de Dumnezeu, miluieşte-ne pe noi!


Pe tine liman de mântuire şi cetate nebiruită te ştim toţi credincioşii, Născătoare de Dumnezeu, Stăpână; că tu, prin rugăciunile tale, izbăveşti din primejdie sufletele noastre.

Canonul întâi al Praznicului Adormirii Maicii Domnului
Stih: Preasfântă Născătoare de Dumnezeu, miluiește-ne pe noi!
Vedeţi, popoare, şi vă miraţi, că muntele cel sfânt şi preavădit al lui Dumnezeu, mai presus decât munții cereşti se ridică; cerul cel pământesc pe tărâmul cel ceresc şi nestricăcios se sălăşluiește.

Stih: Preasfântă Născătoare de Dumnezeu, miluiește-ne pe noi!
La viaţa cea pururea veşnică şi mai bună, moartea ta a fost trecere, Curată, din viaţa cea vremelnică, la cea cu adevărat dumnezeiască şi netrecătoare mutându-te, Preacurată, ca să-L vezi întru veselie pe Fiul şi Domnul tău.
Canonul Sfinţilor Martiri Brâncoveni

Stih: Sfinte Voievod şi Mucenic Constantin, roagă-te lui Dumnezeu pentru noi!
Auzind fericitul Constantin, din Evanghelii, că Tu, Stăpâne Hristoase, nu ai unde să-Ţi pleci capul, de râvnă umplându-se, şi-a deschis vistieriile şi mulţime de biserici a zidit Ţie, Ziditorule.


Stih: Sfinte Voievod şi Mucenic Constantin, roagă-te lui Dumnezeu pentru noi!
Toată bogăţia pământească pierzând-o şi neavând nici tu, precum Stăpânul Hristos, unde să-ţi pleci capul, Voievodule, ţi l-ai plecat pe lemn, spre tăiere, de Dumnezeu iubitorule, mărturisind pe Hristos Cel răstignit pe lemnul Crucii.


Stih: Sfinte Voievod şi Mucenic Constantin, roagă-te lui Dumnezeu pentru noi!

Mulţimea de biserici închinate Stăpânului, Care întru Sfinţi Se odihneşte, nicidecum n-a potolit râvna ta, ci capul plecându-ţi-l şi întru tine Dumnezeu odihnindu-Se, I-ai închinat şi biserica trupului tău.

Stih: Sfinte Voievod şi Mucenic Constantin, roagă-te lui Dumnezeu pentru noi!
Toată părinteasca rânduială plinind-o, Stăpânul Şi-a plecat capul grabnic Botezătorului; aşa şi tu, Voievodule, plecându-ţi creştetul, asemenea Lui ascultător te-ai arătat.
Canonul Sfântului Cuvios Iosif
Stih: Sfinte Cuvioase Părinte Iosif, roagă-te lui Dumnezeu pentru noi!
De nevoinţele tale cele multe s-au mirat cetele îngereşti. Că, în trup fiind, te-ai luptat ca şi cum ai fi fost fără de trup, biruind pe vrăjmaşii cei nevăzuţi. Drept aceea, ca pe unul ce ai înmulţit talantul cel dat ţie, Hristos te-a arătat tămăduitor sufletelor celor ce aleargă la tine cu credinţă.
Stih: Sfinte Cuvioase Părinte Iosif, roagă-te lui Dumnezeu pentru noi!
Multe împotriviri a ridicat asupra ta vrăjmaşul cel pierzător de suflete, Părinte Iosif. Dar, întrarmându-ţi cugetul cu dumnezeiasca smerenie şi cu răbdarea cea tare, l-ai ruşinat pe el. Ci, roagă-te neîncetat pentru noi toţi!
Slavă Tatălui şi Fiului şi Sfântului Duh!
Cu rugăciunea cea neîncetată ai omorât stricăciunea patimilor şi ai curăţit vederea cugetului tău. Drept aceea, Părinte Iosif, te-ai învrednicit a vedea mai înainte cele ce aveau să fie.  Drept aceea, cu umilinţă strigăm ţie: Cel ce ştii neputinţele noastre, miluieşte-ne pe noi, prin rugăciunile tale!
Şi acum şi pururea şi în vecii vecilor. Amin!
Acoperământul şi nădejdea tuturor celor ce aleargă la tine cu credinţă, milostiveşte-te acum şi de noi, cei ce te chemăm pe tine totdeauna întru primejdii, că altă ocrotitoare, după Dumnezeu, nu avem.
Cântarea a 4-a (Catavasia) – glasul 1
Graiurile prorocilor şi preînchipuirile au prorocit Întruparea Ta cea din Fecioară, Hristoase. Lumina strălucirii Tale întru lumina neamurilor va ieşi şi va striga Ție adâncul cu veselie: Slavă puterii Tale, Iubitorule de oameni.
Cântarea a 5-a
Canonul Învierii glasului 2 din Octoih
Irmos:

Mijlocitor între Dumnezeu şi oameni Te-ai făcut, Hristoase Dumnezeule, că prin Tine, Stăpâne, am aflat calea care duce din noaptea necunoştinţei la Părintele Tău, Începătorul luminii.


Stih: Slavă, Doamne, sfintei Învierii Tale!

Ca pe un cedru ai sfărâmat, Hristoase, semeţia vrăjmaşilor, de voie înălţându-Te, Stăpâne, cu trupul pe chiparos şi pe pin şi pe cedru, precum ai binevoit.


Stih: Slavă, Doamne, sfintei Învierii Tale!

În groapa cea mai adâncă Te-au pus, Hristoase, mort fără suflare; dar, cu rana Ta, Mântuitorule, pe cei răniţi, care dormeau părăsiţi în morminte, împreună cu Tine i-ai înviat.


Stih: Preasfântă Născătoare de Dumnezeu, miluieşte-ne pe noi!


Roagă pe Fiul Tău şi Domnul, Fecioară curată, să le dăruiască celor robiţi, care şi-au pus nădejdea în tine, izbăvire cu pace din strâmtorarea cea potrivnică.

Canonul întâi al Praznicului Adormirii Maicii Domnului
Stih: Preasfântă Născătoare de Dumnezeu, miluiește-ne pe noi!
Ca pe nor adunarea Apostolilor, Fecioară, fiind purtată, s-a adunat în Sion de la margini, ca să slujească ţie, norului celui uşor, din care Dumnezeu cel Preaînalt, celor din întuneric şi din umbră, le-a răsărit Soare al dreptăţii.

Stih: Preasfântă Născătoare de Dumnezeu, miluiește-ne pe noi!
Limbile cele de Dumnezeu mişcate, ale trâmbiţelor dumnezeieştilor bărbaţi, cu glas bine răsunător, Născătoarei de Dumnezeu glăsuiau întru Duhul cântare de îngropare: Bucură-te, izvor nestricat al Întrupării lui Dumnezeu celei de viață începătoare şi mântuitoare pentru toţi!
Canonul Sfinţilor Martiri Brâncoveni

Stih: Sfinte Voievod şi Mucenic Constantin, roagă-te lui Dumnezeu pentru noi!

Pe pământ văzându-te Mântuitorul ca pe o făclie şi dăruindu-ţi cununa veșnică, Voievodule Constantine, te-a aşezat în ceruri ca pe o lumină între cei din curţile Domnului.


Stih: Sfinte Voievod şi Mucenic Constantin, roagă-te lui Dumnezeu pentru noi!

Cele bune, ca un tată, dorind pentru fiii tăi şi mărirea pământească socotind-o deşartă, de cereasca slavă i-ai făcut părtaşi muceniceşte, o, Voievodule al Domnului.


Stih: Sfinte Mucenice Constantin, roagă-te lui Dumnezeu pentru noi!

De un nume, Constantine slăvite, cu tatăl tău pe pământ şi de un scaun ai fost, înteleptule; şi, cu tatăl tău mărturisind Treimea cea de o fiinţă, iarăşi cu tatăl în ceruri rămâi.


Stih: Sfinte Mucenice Radu, roagă-te lui Dumnezeu pentru noi!

Cununie pământească ţi-ai pregătit, Mucenice Radu; dar Hristos făgăduindu-ţi nestricăcioasa cunună, pe aceasta ai şi ales-o, nunta pământească lăsând-o.
Canonul Sfântului Cuvios Iosif
Stih: Sfinte Cuvioase Părinte Iosif, roagă-te lui Dumnezeu pentru noi!
Iubitor de înţelepciune fiind tu, Părinte Cuvioase, pe toţi fiii tăi duhovniceşti i-ai îndemnat spre citirea cărţilor folositoare de suflet şi spre lucrarea rugăciunii celei curate, fericite Iosif. Pentru aceasta, cu laude te cinstim.
Stih: Sfinte Cuvioase Părinte Iosif, roagă-te lui Dumnezeu pentru noi!
Cu multe osteneli şi lacrimi ai omorât pornirile trupului şi te-ai răstignit pe tine însuţi lumii şi patimilor, vieţuind întru postiri, rugăciuni şi laude neîncetate către Hristos, Cel ce S-a răstignit pentru mântuirea noastră.
Slavă Tatălui şi Fiului şi Sfântului Duh!
Rugător aducem Ţie, Doamne, pe Sfântul Tău Iosif, cerând printr-însul lumina harului Tău, şi a cunoştinţei, ca să nu ne clătinăm de valurile vieţii, ci să rămânem întru dreapta credinţă, slăvind atotputernicia Ta.
Şi acum şi pururea şi în vecii vecilor. Amin!
Învredniceşte-mă de milostivirea ta, Preasfântă Fecioară, de Dumnezeu Născătoare, că tu L-ai născut pe Cuvântul cel preamilostiv, Cel ce cu preacuratul Său Sânge a mântuit pe oameni din stricăciune.
Cântarea a 5-a (Catavasia) – glasul 1
Dumnezeiasca şi nespusa frumusețe a virtuţilor Tale, Hristoase, voi spune; că din veşnica slavă, strălucind ca Lumină împreună-vecuitoare şi ipostatică, din pântece fecioresc întrupându-Te, celor din întuneric şi din umbră le-ai răsărit ca un soare.
Cântarea a 6-a
Canonul Învierii glasului 2 din Octoih
Irmos:
De adâncul greşelilor fiind înconjurat, chem adâncul milostivirii Tale cel neurmat; scoate-mă din stricăciune, Dumnezeule!


Stih: Slavă, Doamne, sfintei Învierii Tale!

Ca un făcător de rele a fost judecat Cel drept şi, cu călcătorii de Lege pe lemn a fost pironit, dăruindu-Ie celor vinovaţi iertare cu sângele Său.


Stih: Slavă, Doamne, sfintei Învierii Tale!

Printr-un om, adică prin Adam cel dintâi, a intrat de demult în lume moartea, şi prin unul Fiul lui Dumnezeu s-a arătat Învierea.


Stih: Preasfântă Născătoare de Dumnezeu, miluieşte-ne pe noi!


Neispitită de bărbat ai născut, Fecioară, şi rămâi în veac fecioară, arătând semnele adevăratei Dumnezeiri a Fiului şi Dumnezeului tău.

Canonul întâi al Praznicului Adormirii Maicii Domnului
Stih: Preasfântă Născătoare de Dumnezeu, miluiește-ne pe noi!
Datu-ţi-a cele mai presus de fire Împăratul, Dumnezeul tuturor; că, precum în naştere fecioară te-a păzit, aşa şi în groapă trupul ţi-a ferit fără stricăciune; şi împreună te-a preamărit în dumnezeiasca mutare, cinste ţie, Maicii, ca un fiu dăruindu-ţi.

Stih: Preasfântă Născătoare de Dumnezeu, miluiește-ne pe noi!
Cu adevărat pe tine, făclie luminoasă a Focului celui fără materie, cădelniţă de aur a Cărbunelui celui dumnezeiesc, năstrapă şi toiag şi tablă de piatră de Dumnezeu scrisă, chivot sfânt şi masă a Pâinii vieţii, în Sfânta Sfintelor te-a sălăşluit, Fecioară, Cel născut al tău.
Canonul Sfinţilor Martiri Brâncoveni

Stih: Sfinte Voievod şi Mucenic Constantin, roagă-te lui Dumnezeu pentru noi!

Cetate sfinţită ridicând la Hurezi în cinstea Împăratului întocmai cu Apostolii, o, Voievodule Constantine, şi tu, în Ierusalimul cel de sus, sălaş veşnic de la Hristos ai primit.


Stih: Sfinte Voievod şi Mucenic Constantin, roagă-te lui Dumnezeu pentru noi!

Slăvitului Mucenic Gheorghe biserică zidindu-i în cetatea Bucureştilor, Voievodule, şi, asemenea lui pe Hristos mărturisind, acolo sfintele tale moaşte Purtătorul de biruinţă ca pe un odor le-a primit.


Stih: Sfinţilor Martiri Brâncoveni, rugaţi-vă lui Dumnezeu pentru noi!

Seminţele credinţei din inimi adăpându-le cu apa milosteniei şi cu faptele cele bune, rod însutit aţi adus, prin jertfă, Semănătorului Hristos, voi, Mucenicilor Brâncoveni.


Stih: Sfinţilor Martiri Brâncoveni, rugaţi-vă lui Dumnezeu pentru noi!

Pentru dragostea Stăpânului Celui ce de voie a fost răstignit, aţi lăsat soţii, prunci, mamă şi surori, vrednici arătându-vă de Dumnezeu, Care pe Sine S-a smerit pentru noi.
Canonul Sfântului Cuvios Iosif

Stih: Sfinte Cuvioase Părinte Iosif, roagă-te lui Dumnezeu pentru noi!

Râvnit-ai după liniştea cea desăvârşită a pustiei, Cuvioase, şi Cunoscătorul inimilor, Dumnezeu, ţi-a împlinit dorirea inimii tale şi te-a aşezat în poienile din preajma mănăstirii, având împreună vieţuitori pe schimonahii Gherman şi Gherontie, cu care roagă-te pentru mântuirea sufletelor noastre!

Stih: Sfinte Cuvioase Părinte Iosif, roagă-te lui Dumnezeu pentru noi!

Ca aurul în topitoare te-ai lămurit, Părinte, în îndelungata osteneală a sihăstriei. Nu te-au înspăimântat nici fiarele sălbatice, nici arătările cele înfricoşătoare ale diavolilor, că în privegheri şi în frângerea inimii stăruind, Cuvioase, ai dobândit biruinţă asupra lor, prin puterea lui Hristos.
Slavă Tatălui şi Fiului şi Sfântului Duh!

Deşi te-ai mutat de la noi, păstorule cel bun, Cuvioase Părinte Iosif, pomenirea ta rămâne în veac, pentru că în ceruri vezi faţa Celui ce te-a preamărit, Căruia roagă-te să se mântuiască sufletele noastre!
Şi acum şi pururea şi în vecii vecilor. Amin!

Degrab primeşte, Preacurată Fecioară, rugăciunile noastre din buze nevrednice, şi le du Fiului tău şi Dumnezeului nostru, şi risipeşte năvălirile vrăjmaşilor celor văzuţi şi nevăzuţi, ce dau război robilor tăi, care aleargă cu credinţă sub Acoperământul tău cel preaputernic.
Cântarea a 6-a (Catavasia) – glasul 1
Focul cel dinăuntru al chitului născut în luciul mării a fost închipuire a îngropării Tale celei de trei zile, al căreia proroc Ioná s-a arătat. Că, fiind izbăvit precum s-a şi spus mai înainte, nevătămat striga: Jertfi-voi Ție cu glas de laudă, Doamne. (... lung)
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că Tu eşti Împăratul păcii şi Mântuitorul sufletelor noastre şi Ţie slavă înălţăm: Tatălui şi Fiului şi Sfântului Duh, acum şi pururea şi în vecii vecilor!
STRANA: Amin!
Condacul Învierii glasului 2 din Octoih

Înviat-ai din mormânt, Mântuitorule atotputernice, şi iadul, văzând minunea, s-a înspăimântat şi morţii s-au sculat şi făptura, văzând, se bucură de Tine; şi Adam împreună se veseleşte, şi lumea, Mântuitorul meu, Te laudă pururea.
Icos (se citește)

Tu eşti lumina celor întunecaţi, Tu eşti Învierea tuturor şi viaţa oamenilor, şi pe toţi împreună i-ai înviat, puterea morţii, Mântuitorule, prădând şi porţile iadului zdrobind, Cuvântule; şi morţii, văzând minunea, se mirau şi toată zidirea împreună se bucură întru învierea Ta, Iubitorule de oameni. Pentru aceasta, slăvim şi lăudam toţi pogorârea Ta, şi lumea, Mântuitorul meu, Te laudă pururea.
Sinaxar

În această zi săvârşim pomenirea aducerii Icoanei celei nefăcute de mână a Domnului, Dumnezeului și Mântuitorului nostru Iisus Hristos, adică a Sfintei Mahrame, din cetatea Edesei în Constantinopol, pomenirea Sfinţilor Martiri Brâncoveni: Voievodul Constantin Brâncoveanu al Ţării Româneşti, fiii săi: Constantin, Ştefan, Radu şi Matei, şi sfetnicul Ianache, care au mărturisit împreună la Constantinopol în anul 1714, şi care prin sabie s-au săvârşit, a Sfântului Cuvios Iosif de la Văratec, a Sfântului Mucenic Diomid doctorul, a Sfântului Cuvios Herimon, care în pace s-a săvârşit, a deşertării şi a izvorârii din nou a fântânii de aghiasmă de la Biserica Izvorului Tămăduirii din Constantinopol, a înfricoşătoarei spaime a cutremurului, care a avut loc în vremurile acelea şi de care, fără de nădejde, ne-a mântuit Iubitorul de oameni Dumnezeu, a Sfântului Mucenic Alcibiade, care prin foc s-a săvârşit, a Sfinţilor 33 de Mucenici din Palestina, care de sabie s-au săvârşit, a Sfântului Nou Cuvios Mucenic Nicodim de la Meteora, care a mărturisit pentru dreapta credinţă în anul 1551 şi a Sfântului Nou Mucenic Stamatie din Volos, care a mărturisit la Constantinopol, în anul 1680 şi care de sabie s-a săvârşit. Pentru ale lor sfinte rugăciuni, Doamne, miluieşte-ne şi ne mântuieşte pe noi, amin!
Cântarea a 7-a
Canonul Învierii glasului 2 din Octoih

Irmos:

Porunca cea potrivnică lui Dumnezeu, a tiranului călcător de lege, înaltă văpaie a ridicat; iar Hristos a întins tinerilor celor cinstitori de Dumnezeu, roua Duhului, Cel ce este binecuvântat şi preaslăvit.


Stih: Slavă, Doamne, sfintei Învierii Tale!

N-ai răbdat, Stăpâne, din bunătate, să vezi pe om asuprit de moarte, ci ai venit şi l-ai mântuit cu sângele Tău, făcându-Te om, Cel ce eşti binecuvântat şi preaslăvit.


Stih: Slavă, Doamne, sfintei Învierii Tale!

Văzându-Te îmbrăcat în haină de biruinţă, s-au spăimântat portarii iadului, Hristoase; că pe tiranul cel nemulţumitor, Stăpâne, ai venit să-l robeşti cu mâna Ta, Cel ce eşti binecuvântat şi preaslăvit.


Stih: Preasfântă Născătoare de Dumnezeu, miluieşte-ne pe noi!

Sfânta sfintelor te cunoaştem pe tine, ca pe singura care ai născut pe Dumnezeu cel neschimbat, Fecioară neprihănită, Maică nenuntită; că tuturor credincioşilor ai izvorât nestricăciune prin dumnezeiasca ta naştere.

Canonul întâi al Praznicului Adormirii Maicii Domnului
Stih: Preasfântă Născătoare de Dumnezeu, miluiește-ne pe noi!
Tablele cele de Dumnezeu lucrate și scrise cu dumnezeiescul Duh, Moise cu mânie le-a sfărâmat; iar Stăpânul aceluia păzind nevătămată pe ceea ce L-a născut, în lăcașurile cereşti acum a aşezat-o. Cu aceasta săltând, strigăm lui Hristos: Preaslăvite Dumnezeul părinţilor şi al nostru, binecuvântat eşti!
Stih: Preasfântă Născătoare de Dumnezeu, miluiește-ne pe noi!
În ziua cea însemnată și vestită a mutării Curatei Fecioare, cu mâini iscusite să cântăm în chimvale și în alăuta inimii și cu buze curate să dăm glas gândului înalt în trâmbiță și să strigăm: Preaslăvite Dumnezeul părinţilor şi al nostru, binecuvântat eşti!
Canonul Sfinţilor Martiri Brâncoveni

Stih: Sfinţilor Martiri Brâncoveni, rugaţi-vă lui Dumnezeu pentru noi!

Sufletele voastre dându-le pentru Hristos, vitejilor Mucenici, le-ați păstrat pentru viața cea de veci, așa precum Domnul a zis și, nelepădându-vă de El înaintea păcătoșilor, împărățiți în ceruri de-a pururea.


Stih: Sfinţilor Martiri Brâncoveni, rugaţi-vă lui Dumnezeu pentru noi!
Încă de aici, cu puterea Duhului, Împărăția lui Hristos înlăuntrul vostru venind, slava lumii și cununile le-ați lepădat, fericiților, mărturisind pe Hristos                      Împărat, Dumnezeu și Stăpân a toate.


Stih: Sfinte Voievod şi Mucenic Constantin, roagă-te lui Dumnezeu pentru noi!

Cum voi putea eu, unsul lui Dumnezeu, fără credință să mă arăt supușilor mei? zis-ai, Voievodule, mărturisind înaintea împăratului păgân cu îndrăznire pe Hristos, Împărat, Dumnezeu şi Stăpân a toate.


Stih: Sfinte Voievod şi Mucenic Constantin, roagă-te lui Dumnezeu pentru noi!

Ştiind că Dumnezeu Tatăl a dat spre jertfă, pentru noi, pe Fiul Său cel Unul-Nascut, asemănându-te Lui, spre mucenicie i-ai indemnat pe fiii tăi, înţeleptule, iar ei au ascultat de tine, precum Hristos de Tatăl ceresc.
Canonul Sfântului Cuvios Iosif
Stih: Sfinte Cuvioase Părinte Iosif, roagă-te lui Dumnezeu pentru noi!
Precum Ilie a stat oarecând în pustie pentru a se pregăti de întâlnirea cu Dumnezeu în Horeb, şi apoi de înfruntarea lui Ahab, tot aşa şi tu, Părinte Iosif, te-ai pregătit în sihăstrie să devii vas curat al harului Duhului Sfânt, prin care Hristos a lucrat îndrumarea oştilor călugăreşti.
Stih: Sfinte Cuvioase Părinte Iosif, roagă-te lui Dumnezeu pentru noi!
Primind descoperire dumnezeiască, te-ai aşezat în poienile Varatecului, unde te-ai arătat ca un stâlp de foc, ce a luminat tot ţinutul. Hristos te-a chemat apoi să întemeiezi lăcaş sfânt soborului de maici, conduse de vrednicele stareţe Olimpiada şi Nazaria, punând rânduieli de aleasă viaţă duhovnicească.
Slavă Tatălui şi Fiului şi Sfântului Duh!
Știindu-l pe Dumnezeu că este Făcător a toate câte sunt, Ocârmuitor înţelept şi de viaţă Dătător, Cuvioase Iosif ctitor şi duhovnic, în toată viaţa ai cântat: Slavă Ţie, Treime Sfântă, miluieşte făptura Ta cea căzută, pentru numele Tău Cel sfânt!
Şi acum şi pururea şi în vecii vecilor. Amin!
Pe noi, cei ce alergăm la tine cu credinţă, pomeneşte-ne în rugăciunile tale, Maica lui Dumnezeu cea preacurată, ca să ne izbăvim de necazurile cele de multe feluri, dumnezeiască Mireasă!
Cântarea a 7-a (Catavasia) – glasul 1
Mâniei celei fără de ruşine şi focului, dumnezeiasca dragoste împotrivindu-se, focul adică l-a răcorit, iar de mânie şi-a râs; prin vioara cea cuvântătoare şi de Dumnezeu însufleţită, care cu cele trei cântări ale sfinților, împotriva organelor de cântare ale păgânilor, în mijlocul văpăii, a răsunat: Preaslăvite Dumnezeul părinţilor şi al nostru, binecuvântat eşti!
Cântarea a 8-a
Canonul Învierii glasului 2 din Octoih
Irmos:

Cuptorul cel cu foc oarecând în Babilon lucrările şi-a despărţit cu dumnezeiască poruncă, pe caldei arzând şi pe cei credincioşi răcorind, pe cei ce cântau: Binecuvântaţi toate lucrurile Domnului pe Domnul!


Stih: Slavă, Doamne, sfintei Învierii Tale!

Cu sângele Tău, Hristoase, văzând haina trupului Tău înroşită, cu cutremur s-au mirat cetele îngerilor de multă îndelungă-răbdarea Ta, strigând: Binecuvântaţi toate lucrurile Domnului pe Domnul!


Stih: Slavă, Doamne, sfintei Învierii Tale!

Tu, Îndurate, firea mea cea muritoare ai îmbrăcat-o întru nemurire prin scularea Ta. Pentru aceasta, bucurându-se, cu mulţumire cântă Ţie poporul cel ales, Hristoase, strigându-Ţi: Înghițitu-s-a moartea cu adevărat întru biruinţă!

Stih: Preasfântă Născătoare de Dumnezeu, miluieşte-ne pe noi!

Tu, pe Cel nedespărţit de Tatăl, pe Cel ce dumnezeieşte şi omeneşte a vieţuit, în pântece fără de sămânţă L-ai zămislit şi negrăit L-ai născut, Născătoare de Dumnezeu preacurată. Pentru aceasta, izbavirea noastră a tuturor te ştim.

Canonul întâi al Praznicului Adormirii Maicii Domnului
Stih: Preasfântă Născătoare de Dumnezeu, miluiește-ne pe noi!
Cu glăsuiri, a urmat dumnezeiescului chivot al sfințeniei, toată mulţimea cuvântătorilor de Dumnezeu în Sion, strigând: Unde te duci acum, cort al Dumnezeului celui viu? Nu înceta privind spre cei ce cântă cu credinţă: Pe Făcătorul singur să-L lăudăm noi, cei mântuiţi, şi să-L preaînălţăm întru toți vecii!
Stih: Preasfântă Născătoare de Dumnezeu, miluiește-ne pe noi!
Mâinile cu care L-a îmbrăţişat pe Dumnezeu trupeşte, înălţându-le cea cu totul fără prihană, pe când se pregătea de ieşirea sufletului, a zis cu îndrăzneală, ca o mamă, către Cel pe Care L-a născut: Pe cei pe care mi i-ai dat, în veci păzeşte-i, că strigă Ţie: Pe Făcătorul singur să-L lăudăm noi, cei mântuiţi, şi să-L preaînălţăm întru toţi vecii!
Canonul Sfinţilor Martiri Brâncoveni

Stih: Sfinţilor Martiri Brâncoveni, rugaţi-vă lui Dumnezeu pentru noi!

Fiul de la Sine nimic nu lucrează, dacă nu-L vede pe Tatăl mai înainte lucrând; deci pe tatăl lor văzându-l năzuind spre Hristos muceniceşte, au făcut la fel şi feciorii lui îndată.


Stih: Sfinţilor Martiri Brâncoveni, rugaţi-vă lui Dumnezeu pentru noi!

Largă este calea cea către pieire şi strâmtă este poarta către viaţă; pe cea strâmtă intrând Voievozii Tai, Hristoase, cu harul Tău, viaţa de veci au aflat-o, fericiţii.


Stih: Sfinte Voievod şi Mucenic Constantin, roagă-te lui Dumnezeu pentru noi!

Pe Domnul ascuns în poruncile Sale L-ai aflat, Sfinte Constantine, pe toate acestea împlinindu-le; deci, să-L aflu şi eu, urmându-le pe acestea, prin mijlocirile tale, Mucenice.


Stih: Sfinţilor Martiri Brâncoveni, rugaţi-vă lui Dumnezeu pentru noi!

Casa sufletului având-o, înţelepţilor, zidită şi întărită pe Piatra-Hristos, când a venit peste ea puhoiul ispitelor, Mucenicilor, a rămas întreagă, nicidecum clătinându-se.
Canonul Sfântului Cuvios Iosif

Stih: Sfinte Cuvioase Părinte Iosif, roagă-te lui Dumnezeu pentru noi!

Cântări de laudă şi mulţumire îţi aduce, Părinte, soborul de maici al sfintei Mănăstiri Varatec, întemeiată de tine, fericite şi, bucurându-se, strigă: Binecuvântat este Domnul Dumnezeul părinţilor noştri!

Stih: Sfinte Cuvioase Părinte Iosif, roagă-te lui Dumnezeu pentru noi!

Credinţa cea dreaptă păzind, călătoria săvârşind, încărcat de fapte bune, când Dumnezeu a binevoit, te-a chemat, Părinte Iosif, de la cele vremelnice la cele nepieritoare, dându-ți cununa Împărăţiei în ceruri, dar a lăsat trupul tău pe pământ să săvârşească minuni pentru cei ce cântă cu credinţă: Binecuvântat eşti, Dumnezeul părinţilor noştri!
Binecuvântăm pe Tatăl şi pe Fiul şi pe Sfântul Duh, Domnul!

Treime nedespărţită, Unime neamestecată, izbăveşte-ne de patimile cele de multe feluri şi ne ridică din nevoi şi din necazuri, pentru rugăciunile plăcutului tău prieten şi casnic Iosif, cel ce în viaţă Îţi cânta: Binecuvântat eşti, Dumnezeul părinţilor noştri!
Şi acum şi pururea şi în vecii vecilor. Amin!

Vindecă patimile inimii mele, prealăudată Fecioară, de Dumnezeu Născătoare, şi luminează sufletul meu şi mă îndreptează pe cărările mântuirii, ca pururea să te măresc, ceea ce eşti cu totul fără de prihană.
Cântarea a 8-a (Catavasia) - glasul 1
Stih: Să lăudăm, bine să cuvântăm şi să ne închinăm Domnului cântându-I şi preaînălţăndu-L întru toţi vecii!

Îngerul lui Dumnezeu cel preaputernic a arătat tinerilor văpaia, răcorind pe cuvioşi, iar pe cei necredincioşi arzând; şi pe Născătoarea de Dumnezeu a făcut-o izvor de viață începător, stricare a morţii şi viață izvorând celor ce cântă: Pe Făcătorul singur să-L lăudăm noi, cei mântuiţi, şi să-L preaînălţăm întru toţi vecii!
PREOTUL: Pe Născătoarea de Dumnezeu și Maica Luminii întru cântări cinstind-o, să o slăvim!

STRANA cântă pe glasul Catavasiilor:

Cântarea Maicii Domnului - glasul 1
Stih 1: Mărește, sufletul meu pe Domnul şi s-a bucurat duhul meu de Dumnezeu, Mântuitorul meu!

După fiecare Stih se cântă: Ceea ce eşti mai cinstită decât Heruvimii şi mai slăvită fără de asemănare decât Serafimii, care, fără stricăciune pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim!

Stih 2: Că a căutat spre smerenia roabei Sale, că, iată, de acum mă vor ferici toate neamurile.

Stih 3: Că mi-a făcut mie mărire Cel puternic, și sfânt este numele Lui şi mila Lui în neam și în neam, spre cei ce se tem de El.

Stih 4: Făcut-a tărie cu braţul Său Domnul, risipit-a pe cei mândri cu cugetul inimii lor.

Stih 5: Pogorât-a pe cei puternici de pe scaune şi a înălţat pe cei smeriţi, pe cei flămânzi i-a umplut de bunătăţi şi pe cei bogaţi i-a scos afară deşerţi.

Stih 6: A sprijinit pe Israel, sluga Sa, ca să pomenească mila, precum a grăit către părinţii noştri, lui Avraam şi seminţiei lui până în veac.

Ceea ce eşti mai cinstită decât Heruvimii şi mai slăvită fără de asemănare decât Serafimii, care, fără stricăciune pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim!
Cântarea a 9-a
Canonul Învierii glasului 2 din Octoih

Irmos:

Fiul Părintelui celui fără început, Dumnezeu şi Domnul, întrupându-Se din Fecioară, S-a arătat nouă ca să lumineze pe cele întunecate şi să adune cele risipite. Pentru aceasta, pe Născătoarea de Dumnezeu cea prealăudată o mărim.


Stih: Slavă, Doamne, sfintei Învierii Tale!

Lemnul cel de trei ori fericit al preacuratei Tale Cruci fiind sădit în locul Căpăţânii, ca în rai, Mântuitorule, şi adăpat fiind cu sângele şi cu apa cea din coasta Ta cea dumnezeiască, Hristoase, ca dintr-un izvor viaţă ne-a înflorit nouă.

Stih: Slavă, Doamne, sfintei Învierii Tale!

Doborât-ai pe cei puternici, fiind răstignit Tu, Cel atotputernic, şi firea omenească ce zăcea jos în temniţa iadului ridicând-o, ai pus-o să şadă pe scaunul Tatălui, cu aceasta venind Tu, închinându-ne Ţie, Te slăvim.


Stih: Preasfântă Treime, miluieşte-ne pe noi!

Pe Unimea cea din trei, pe Treimea cea de o fiinţă, pe Firea cea mai presus de Dumnezeire şi neîmpărţită, în trei străluciri, pe Raza cea neînserată şi una nemuritoare, care a strălucit nouă Lumina, cu dreaptă credinţă lăudând-o credincioşii, o slăvim.

Canonul întâi al Praznicului Adormirii Maicii Domnului
Stih: Neamurile toate te fericesc pe tine, singura de Dumnezeu Născătoare!

Spăimântatu-s-au puterile îngereşti, văzând în Sion pe Stăpânul lor, luând în mâini suflet de femeie, căci, către ceea ce L-a născut fără prihană, El ca un fiu a strigat: Vino, Curată și, cu Fiul şi Dumnezeul tău, împreună te preaslăveşte!


Stih: Neamurile toate te fericesc pe tine, singura de Dumnezeu Născătoare!

Aşezat-a ceata Apostolilor trupul tău cel de Dumnezeu primitor, cu frică văzându-l şi cu glas mare grăind: În cereştile cămări, la Fiul tău mergând, să mântuieşti pururea, Fecioară, moştenirea ta!
Canonul Sfinţilor Martiri Brâncoveni

Stih: Sfinţilor Martiri Brâncoveni, rugaţi-vă lui Dumnezeu pentru noi!

Pacea lui Hristos având-o şi strâmtorare, prin lucrarea vicleanului, venind peste voi, aţi îndrăznit, înţelepţilor, pe Hristos a-L mărturisi cu îndrăznire, şi, lumea biruind-o, împărăţiţi cu El în veacul veacului.


Stih: Sfinţilor Martiri Brâncoveni, rugaţi-vă lui Dumnezeu pentru noi!

Trupul și Sângele Mântuitorului primindu-le spre viața veșnică în Sfânta Împărtășanie, ați adus și voi Mântuitorului trupul și sângele vostru, Brâncovenilor, dobândind în cer slava cea neîmbătrânitoare.


Stih: Sfinţilor Martiri Brâncoveni, rugaţi-vă lui Dumnezeu pentru noi!
Capul pentru Legea Domnului ca Macabeii v-aţi dat, Brâncovenilor, bărbăteşte călcând capul şarpelui celui viclean şi trufia lui. Pentru aceasta, Raiul şi cununa neveştejită le-aţi moştenit.


Stih: Sfinţilor Martiri Brâncoveni, rugaţi-vă lui Dumnezeu pentru noi!
Calea săvârşind muceniceşte şi credinţa păstrând, aţi urmat Mucenicilor celor de demult, Sfinţilor Brâncoveni, şi vitejiei acelora; împreună cu care mijlociţi-ne mântuire de la Stăpânul tuturor.
Canonul Sfântului Cuvios Iosif

Stih: Sfinte Cuvioase Părinte Iosif, roagă-te lui Dumnezeu pentru noi!

La racla sfintelor tale moaşte cu smerenie plecăm genunchii noştri şi, sărutându-le cu credinţă, te rugăm: Fii nouă mângâiere în necazuri, ajutător în lupta cu vrăjmaşii cei văzuţi şi nevăzuţi, şi roagă-te pentru mântuirea sufletelor noastre!

Stih: Sfinte Cuvioase Părinte Iosif, roagă-te lui Dumnezeu pentru noi!

Biserica pe care ai ctitorit-o străluceşte ca o mireasă în mănăstirea pe care ai întemeiat-o, pentru că sfintele tale moaşte, Părinte Sfinte, o luminează ca o piatră nestemată, iar soborul maicilor ţine candela aprinsă a rugăciunilor şi rânduielilor pe care le-ai lăsat. Pentru aceasta, grăim: Bucură-te, Cuvioase Iosif, de trei ori fericite, rugătorule pentru sufletele noastre!
Slavă Tatălui şi Fiului şi Sfântului Duh!

Înalţă mintea noastră şi gândul către Tine, Dumnezeule; luminează-ne cu strălucirile cele harice, Părinte, Cuvântule şi Mângâietorule, aşa cum ai înălţat şi ai luminat pe cel de un neam şi de o credinţă cu noi, Cuviosul Iosif de la Varatec, ca să Te lăudăm în veci.
Şi acum şi pururea şi în vecii vecilor. Amin!

Fii mie stâlp de mântuire, iar toate primejdiile şi necazurile şi întâmplările cele rele departe le alungă, Fecioară întru tot lăudată, că tu pe Dumnezeul tuturor L-ai zămislit în chip de negrăit, şi mai presus de minte L-ai născut pe Mântuitorul sufletelor noastre.
Preasfântă Născătoare de Dumnezeu, miluieşte-ne pe noi!
Cântarea a 9-a (Catavasia) – glasul 1


Se biruiesc hotarele firii întru tine, Fecioară Curată, că naşterea te păzeşte fecioară şi moartea îţi arvunește viață. Ceea ce eşti după naştere Fecioară şi după moarte vie, mântuieşte pururea, Născătoare de Dumnezeu, moştenirea ta.
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că pe Tine Te laudă toate Puterile cereşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!
STRANA: Amin! Apoi, de obicei pe glasul al 2-lea:
Sfânt este Domnul Dumnezeul nostru! (de trei ori)
Înălţaţi pe Domnul Dumnezeul nostru şi vă închinaţi aşternutului picioarelor Lui (o închinăciune), că sfânt este!
Luminândele
Luminânda a 11-a, a Învierii - glasul 2
După dumnezeiasca Înviere, de trei ori întrebându-l Domnul pe Petru: Mă iubești?, l-a pus peste oile Sale mai mare păstor; care, văzând pe cel pe care-l iubea Iisus mergând după Dânsul, a întrebat pe Stăpânul: Dar cu acesta ce va fi? Iar Iisus a răspuns: De voi vrea să rămână până ce voi veni iarăși, ce-ți este ție, prietene Petre?
Luminânda Sfinţilor Martiri Brâncoveni – glasul 2
Podobie: Cu Ucenicii să ne suim…
Preaînţelepţii Mucenici Brâncoveni, cei şase la număr, plini fiind de dumnezeiescul har, au arătat strălucirea credinţei creştineşti şi întunecimea rătăcirii păgânilor, de la care chinuri au răbdat. Pentru aceasta, ca nişte adevăraţi pătimitori, primind cununi de la Hristos, se roagă Lui să ne mântuim noi toţi.
Slavă Tatălui şi Fiului şi Sfântului Duh!
Luminânda Sfântului Cuvios Iosif – glasul 2
Podobie: Femei, auziţi glas...
Defăimând cele pământeşti şi stricăcioase, prin râvna ta cea fierbinte către Dumnezeu, ai dorit slava cerească. Pentru aceasta, Cuvioase Părinte Iosif, Hristos te-a încununat cu nestricăcioasă cunună.
Şi acum şi pururea şi în vecii vecilor. Amin!
Luminânda Praznicului Adormirii Maicii Domnului – glasul 3
Însăşi podobia:

Apostoli, de la margini adunându-vă aici, în satul Ghetsimani, îngropaţi trupul meu! Şi Tu, Fiule şi Dumnezeul meu, primeşte duhul meu!
Stihirile Laudelor Învierii glasului 2 din Octoih

Stih: Toată suflarea să laude pe Domnul! Lăudaţi pe Domnul din ceruri, lăudaţi-L pe El întru cele înalte! Ţie se cuvine cântare, Dumnezeule. (Psalmul 148, 1)

Stih: Lăudaţi-L pe El toţi îngerii Lui, lăudaţi-L pe El toate puterile Lui! Ţie se cuvine cântare, Dumnezeule. (Psalmul 148, 2)
Stih: Ca să facă între dânşii judecată scrisă; slava aceasta este a tuturor cuvioșilor săi. (Psalmul 149, 9)

Toată suflarea şi toată făptura pe Tine Te slăveşte, Doamne; că prin Cruce moartea ai răpus, ca să arăţi popoarelor Învierea Ta cea din morţi, ca un Iubitor de oameni.
Stih: Lăudaţi pe Dumnezeu întru Sfinţii Lui, lăudaţi-L pe El întru tăria puterii Lui! (Psalmul 150, 1)
Să spună iudeii în ce chip ostaşii, străjuind, au pierdut pe Împăratul? Pentru ce piatra n-a păzit pe Piatra vieţii? Sau pe Cel îngropat să-L dea, sau Celui ce a înviat să se închine împreună cu noi, zicând: Slavă mulţimii îndurărilor Tale, Mântuitorul nostru, slavă Ție!

Stihirile de laudă ale Sfinţilor Martiri Brâncoveni – glasul 8
Stih: Lăudaţi-L pe El întru puterile Lui, lăudaţi-L pe El după mulţimea slavei Lui! (Psalmul 150, 2)
Luminate Constantine Brâncovene, ca domnitor al românilor, multe binefaceri ai arătat ţării şi neamului nostru, iar, prin milostenii îmbelşugate ai sprijinit popoarele dreptmăritoare aflate sub stăpânitor străin de credinţă. Pentru acestea, ai fost osândit la moarte, împreună cu fiii tăi iubiţi, fiind acoperiţi de dragostea lui Hristos, Care v-a dăruit răbdare din răbdarea Lui şi putere din puterea Lui. Drept aceea, fericim pătimirea voastră şi lăudăm în cântări ziua prăznuirii voastre.
Stih: Lăudaţi-L pe El în glas de trâmbiţă, lăudaţi-L pe El în psaltire şi în alăută! (Psalmul 150, 3)

Vrând milostivul Dumnezeu să ridice din neamul românesc martiri slăviţi, te-a ales pe tine, Brâncovene Constantine, împreună cu cei patru fii ai tăi şi cu preacredinciosul tău sfetnic, să mărturisiţi până la sânge Ortodoxia poporului Său. Pentru aceasta, fericim credinţa şi statornicia voastră şi cu smerenie vă rugăm să ne întăriţi în necazurile şi ispitele care vin asupra noastră.
Stih: Lăudaţi-L pe El în timpane şi în horă, lăudaţi-L pe El în strune şi în organe! (Psalmul 150, 4)
În Legea cea veche era scris că Dumnezeu a plouat fiilor lui Israel mană din cer, iar nouă, celor ce, în Legea harului cinstim numele voastre, pâine duhovnicească s-a făcut nouă preastrălucita voastră pomenire, Sfinţilor Mucenici Brâncoveni. Tu, slăvite Constantine, împreună cu fiii tăi, învredniciţi-ne şi pe noi a primi Pâinea vieţii veşnice, când vom veni în Împărăţia Lui.
Stihirile de laudă ale Sfântului Cuvios Iosif – glasul 4
Podobie: Ca pe un viteaz...
Stih: Lăudaţi-L pe El în chimvale bine-răsunătoare, lăudaţi-L pe El în chimvale de strigare! Toată suflarea să laude pe Domnul! (Psalmul 150, 5-6)

Înflorind ca un finic, precum zice psalmistul, ai tăiat cu sabia cuvântului limbile hulitorilor, adâncurile patimilor le-ai uscat prin înfrânare şi vas al Sfântului Duh te-ai făcut. Roagă-te neîncetat lui Hristos Dumnezeu pentru noi, cei ce săvârşim cu dragoste sfântă pomenirea ta! 
Stih: Cinstită este înaintea Domnului moartea cuviosului Său. (Psalmul 115, 6)
Năvălirile gândurilor nu au mişcat cetatea sufletului tău, fericite. Că, nevoinţele tale punându-le înainte ca un zid de apărare, te-ai păzit neclătinat de vicleanul vrăjmaş. Pentru aceasta, Dumnezeu te-a încununat ca pe un biruitor.
Stih: Cântaţi Domnului toţi cuvioşii Lui şi lăudaţi pomenirea sfinţeniei Lui! (Psalmul 29, 4)
Ca un Înger pământesc ai vieţuit, Cuvioase Părinte Iosif, în privegheri de toată noaptea, în nevoinţe sihăstreşti şi în rugăciuni neâncetate. Drept aceea, acum te bucuri împreună cu cetele Sfinţilor în lumina cea neînserată a Împărăţiei cerurilor.

Slavă Tatălui şi Fiului şi  Sfântului Duh!
Stihira Evangheliei a 11-a, a Învierii - glasul 8

Arătându-te pe Tine Ucenicilor Tăi, Mântuitorule, după Înviere, lui Simon, spre răsplătirea dragostei, i-ai dat păstorirea oilor, adică grija de a le paște pe ele. Pentru aceasta, ai și zis: De mă iubești, Petre, paște mielușeii Mei, paște oile mele! Iar el, arătându-și îndată iubirea de prieteni, despre celălalt ucenic a întrebat. Cu ale căror rugăciuni, Hristoase, turma Ta păzește-o de lupii cei ce o risipesc pe ea.
Şi acum şi pururea şi în vecii vecilor. Amin!
A Născătoarei de Dumnezeu - glasul 8

Preabinecuvântată eşti, Născătoare de Dumnezeu Fecioară, că, prin Cel ce S-a întrupat din tine, iadul s-a robit, Adam s-a chemat, blestemul s-a pierdut, Eva s-a izbăvit, moartea s-a omorât şi noi am înviat. Pentru aceasta, cântând, grăim: Binecuvântat eşti, Hristoase Dumnezeule, Cel ce ai binevoit aşa, slavă Ţie!

PREOTUL: Slavă Ţie, Celui ce ne-ai arătat nouă lumina!
STRANA cântă pe glasul de la „Slavă...“:
Doxologia mare pe glasul 8

Slavă întru cei de sus lui Dumnezeu şi pe pământ pace, între oameni bunăvoire!


Lăudămu-Te, bine Te cuvântăm, ne închinăm Ţie, îţi mulţumim Ţie, Te slăvim pe Tine, pentru slava Ta cea mare.


Doamne, Împărate ceresc, Dumnezeule, Părinte Atotţiitorule, Doamne Fiule Unule-Născut, Iisuse Hristoase şi Duhule Sfinte.


Doamne Dumnezeule, Mieluşelul lui Dumnezeu, Fiul Părintelui, Cel ce ştergi păcatul lumii, miluieşte-ne pe noi, Cel ce ştergi păcatele lumii!


Primeşte rugăciunile noastre, Cel ce şezi de-a dreapta Tatălui, şi ne miluieşte pe noi!


Că Tu eşti Unul Sfânt, Tu eşti Unul Domn, Iisus Hristos, întru slava lui Dumnezeu-Tatăl. Amin!


În toate zilele bine Te vom cuvânta şi vom lăuda numele Tău în veac şi în veacul veacului.


Învredniceşte-ne, Doamne, în ziua aceasta, fără de păcat să ne păzim noi!


Bine eşti cuvântat Doamne, Dumnezeul părinţilor noştri, şi lăudat şi preaslăvit este numele Tău în veci! Amin!


Fie, Doamne, mila Ta spre noi, precum am nădăjduit întru Tine.


Bine eşti cuvântat Doamne, învaţă-ne pe noi îndreptările Tale! (de trei ori)

Doamne, scăpare Te-ai făcut nouă în neam şi în neam; eu am zis: Doamne, miluieşte-mă, vindecă sufletul meu, că am greşit Ţie!


Doamne, la Tine am scăpat, învaţă-mă să fac voia Ta, că Tu eşti Dumnezeul meu!


Că la Tine este izvorul vieţii, întru lumina Ta vom vedea lumină.


Tinde mila Ta celor ce Te cunosc pe Tine!


Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori)
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!

Sfinte fără de moarte, miluieşte-ne pe noi!


Sfinte Dumnezeule, Sfinte tare, Sfinte fără de moarte, miluieşte-ne pe noi!
Troparul Învierii – glasul 4
Astăzi mântuire lumii s-a făcut; să cântăm Celui ce a înviat din mormânt şi Începătorului vieţii noastre; că, stricând cu moartea pe moarte, biruinţă ne-a dat nouă şi mare milă.

SFÂNTA ȘI DUMNEZEIASCA LITURGHIE
a celui între Sfinţi Părintelui nostru Ioan Gură de Aur,
arhiepiscopul Constantinopolului

PREOTUL: Binecuvântată este Împărăţia Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!

Ectenia mare
PREOTUL: Cu pace, Domnului să ne rugăm!

STRANA răspunde după fiecare cerere: Doamne, miluiește!

PREOTUL: Pentru pacea de sus şi pentru mântuirea sufletelor noastre, Domnului să ne rugăm!

Pentru pacea a toată lumea, pentru buna stare a sfintelor lui Dumnezeu Biserici şi pentru unirea tuturor, Domnului să ne rugăm!

Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră în ea, Domnului să ne rugăm!

Pentru Preasfinţitul Părintele nostru (Numele), episcopul (denumirea eparhiei), pentru cinstita preoţime şi cea întru Hristos diaconime, pentru tot clerul şi poporul, Domnului să ne rugăm!

Pentru binecredinciosul popor român de pretutindeni, pentru conducătorii ţării noastre, pentru mai marii orașelor și ai satelor și pentru iubitoarea de Hristos armată, Domnului să ne rugăm!

Pentru sfânt locaşul acesta, ţara aceasta şi pentru toate oraşele şi satele şi pentru cei ce cu credinţă locuiesc în ele, Domnului să ne rugăm!

Pentru buna întocmire a văzduhului, pentru îmbelşugarea roadelor pământului şi pentru vremuri paşnice, Domnului să ne rugăm!

Pentru cei ce călătoresc pe uscat, pe ape şi prin aer, pentru cei bolnavi, pentru cei ce se ostenesc, pentru cei robiţi şi pentru mântuirea lor, Domnului să ne rugăm!

(Aici se pot pune cereri pentru diferite trebuinţe, care sunt tipărite la sfârşitul Liturghierului)

Pentru ca să fim izbăviţi noi, de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că Ţie se cuvine toată slava, cinstea şi închinăciunea, Tatălui şi Fiului şi Sfântului Duh, acum şi pururea şi în vecii vecilor.

STRANA: Amin!
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Antifonul întâi

Binecuvintează, suflete al meu, pe Domnul şi toate cele dinlăuntrul meu numele cel sfânt al Lui! Binecuvântat eşti, Doamne!

Ectenia mică

PREOTUL: Iară şi iară, cu pace, Domnului să ne rugăm!


STRANA: Doamne, miluieşte!


PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!


STRANA: Doamne, miluieşte!


PREOTUL: Pe Preasfânta, curata, preabinecuvântata, mărita stăpâna noastră, de Dumnezeu Născătoarea şi pururea Fecioara Maria, cu toţi sfinţii să o pomenim!


STRANA: Preasfântă Născătoare de Dumnezeu, miluieşte-ne pe noi!


PREOTUL: Pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!


PREOTUL: Că a Ta este stăpânirea şi a Ta este împărăţia, şi puterea, şi slava, a Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Antifonul al doilea

Unule-Născut, Fiule şi Cuvântul Lui Dumnezeu, Cel ce eşti fără de moarte şi ai primit, pentru mântuirea noastră, a Te întrupa din Sfânta Născătoare de Dumnezeu şi pururea Fecioară Maria; Care neschimbat Te-ai întrupat şi, răstignindu-Te, Hristoase Dumnezeule, cu moartea pe moarte ai călcat; Unul fiind din Sfânta Treime, împreună-slăvit cu Tatăl şi cu Duhul Sfânt, mântuieşte-ne pe noi!

Ectenia mică

PREOTUL: Iară şi iară cu pace, Domnului să ne rugăm!


STRANA: Doamne, miluieşte!


PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!


STRANA: Doamne, miluieşte!


PREOTUL: Pe Preasfânta, curata, preabinecuvântata, mărita stăpâna noastră, de Dumnezeu Născătoarea şi pururea Fecioara Maria, cu toţi sfinţii să o pomenim!


STRANA: Preasfântă Născătoare de Dumnezeu, miluieşte-ne pe noi!


PREOTUL: Pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!


PREOTUL: Că bun şi iubitor de oameni Dumnezeu eşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!

Antifonul al treilea (Fericirile) 

Întru Împărăţia Ta, când vei veni, pomeneşte-ne pe noi, Doamne!


Fericiţi cei săraci cu duhul, că a acelora este Împărăţia cerurilor.


Fericiţi cei ce plâng, că aceia se vor mângâia.


Fericiţi cei blânzi, că aceia vor moşteni Pământul.


Fericiţi cei flămânzi şi însetaţi de dreptate, că aceia se vor sătura.


Fericiţi cei milostivi, că aceia se vor milui.


Fericiţi cei curaţi cu inima, că aceia vor vedea pe Dumnezeu.


Fericiţi făcătorii de pace, că aceia fiii lui Dumnezeu se vor chema.


Fericiţi cei prigoniţi pentru dreptate, că a acelora este Împărăţia cerurilor.


Fericiţi veţi fi, când vă vor ocărî pe voi şi vă vor prigoni, şi vor zice tot cuvântul rău împotriva voastră, minţind pentru Mine,


Bucuraţi-vă şi vă veseliţi, că plata voastră multă este în ceruri!

Glasul 2
Slavă tatălui şi Fiului şi Sfântului Duh!
Pe Tatăl să-L slăvim, Fiului să ne închinăm toţi şi pe Duhul Sfânt cu credinţă să-L lăudăm!
Şi acum şi pururea şi în vecii vecilor. Amin!
Bucură-te, scaun în chipul focului! Bucură-te, Mireasă nenuntită! Bucură-te, Fecioară, care L-ai născut oamenilor pe Dumnezeu!

Vohodul mic (Ieșirea cu Sfânta Evanghelie)

PREOTUL: Înţelepciune! Drepţi!


STRANA: Veniţi să ne închinăm şi să cădem la Hristos! Mântuieşte-ne pe noi, Fiul lui Dumnezeu, Cel ce ai înviat din morţi, pe noi, cei ce-Ţi cântăm Ţie: Aliluia!

Apoi cântă: Troparele și Condacele
Troparul Învierii glasului 2

Când Te-ai pogorât la moarte, Cel ce eşti Viaţa cea fără de moarte, atunci iadul l-ai omorât cu strălucirea Dumnezeirii; iar când ai înviat pe cei morţi din cele de dedesubt, toate Puterile cereşti au strigat: Dătătorule de viaţă, Hristoase Dumnezeul nostru, slavă Ţie!
Troparul Praznicului Adormirii Maicii Domnului - glasul 1
Întru naştere fecioria ai păzit, întru Adormire lumea nu ai părăsit, de Dumnezeu Născătoare; mutatu-te-ai la viaţă, fiind Maica Vieţii şi, prin rugăciunile tale, izbăveşti din moarte sufletele noastre.

Troparul Sfinţilor Martiri Brâncoveni - glasul 3
Cel ce pentru dreapta credință și pentru neam, te-ai învrednicit a suferi moarte de martir, împreună cu fiii tăi, Constantin, Ștefan, Radu, Matei și cu sfetnicul Ianache, dreptcrediciosule Voievod Constantin, roagă pe Hristos Dumnezeu să mântuiască sufletele noastre!
Troparul Sfântului Cuvios Iosif - glasul 8
Purtătorule de Dumnezeu, Cuvioase Părinte Iosife, ucenic al Sfântului Paisie de la Neamţ, ctitor şi duhovnic al Mănăstirii Varatec, povăţuitor al monahilor şi credincioşilor evlavioşi, te-ai învrednicit de mari daruri de la milostivul Dumnezeu. Pentru aceasta, cu adâncă evlavie facem pomenirea ta şi strigăm ţie, Cuvioase Părinte: Roagă-te lui Hristos Dumnezeu să mântuiască sufletele noastre!
Condacul Învierii glasului 2

Înviat-ai din mormânt, Mântuitorule atotputernice, şi iadul, văzând minunea, s-a înspăimântat şi morţii s-au sculat şi făptura, văzând, se bucură de Tine; şi Adam împreună se veseleşte, şi lumea, Mântuitorul meu, Te laudă pururea.
Condacul Sfinţilor Martiri Brâncoveni – glasul 8
În cetatea Sfântului împărat Constantin şi tu împreună cu fiii tăi, Voievodule Constantine, astăzi pe Hristos L-ai mărturisit şi, cu puterea Sfintei Cruci pe necredincioşi ruşinând, cu vrednicie toţi cununa muceniciei aţi primit. Pentru aceasta, cântări de laude aducem vouă, ca unora ce sunteţi ocrotitori şi rugători pentru Biserica şi neamul românesc.

Slavă Tatălui şi Fiului şi Sfântului Duh!
Condacul Sfântului Cuvios Iosif – glasul 8
Podobie: Apărătoare Doamnă...
Veniţi, toate cetele călugărilor, să lăudăm astăzi pe Cuviosul Iosif, duhovnicul de la Varatec, cel ce bine s-a nevoit cu postiri şi rugăciuni neîncetate, cu lacrimi şi cu privegheri, desăvârşit făcându-se şi în cetele Sfinţilor Cuvioşi numărându-se. Pentru aceasta te lăudăm cântând: Bucură-te, mărgăritar de mult preţ al Bisericii dreptmăritoare şi povăţuitor al călugărilor!
Şi acum şi pururea şi în vecii vecilor. Amin!
Condacul Praznicului Adormirii Maicii Domnului - glasul 2

Pe Născătoarea de Dumnezeu, ceea ce este în rugăciuni neadormită şi, întru ocrotire, nădejde neschimbată, mormântul şi moartea nu au ţinut-o; căci, ca pe Maica Vieţii, la viaţă a mutat-o Cel ce S-a sălăşluit în pântecele ei cel pururea fecioresc. (…lung)

Trisaghionul (Cântarea întreit-sfântă)

PREOTUL: Domnului să ne rugăm!


STRANA: Doamne, miluieşte!


PREOTUL: Că sfânt eşti Dumnezeul nostru şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin! Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Sfinte fără de moarte, miluieşte-ne pe noi!


Sfinte Dumnezeule, Sfinte tare, Sfinte fără de moarte, miluieşte-ne pe noi!
Citirea Apostolului

PREOTUL: Să luăm aminte! Pace tuturor!


CÂNTĂREȚUL: Şi duhului tău! După care, cu faţa la Altar, citește Prochimenul Apostolului.

PREOTUL: Înţelepciune!


CÂNTĂREȚUL: Din Epistola întâi către Corinteni, din Epistola către Evrei și din Epistola către Galateni a Sfântului Apostol Pavel, citire.


PREOTUL: Să luăm aminte!


CÂNTĂREȚUL, cu faţa la Altar, citeşte Apostolul Duminicii a 11-a după Rusalii, 1 Corinteni 9, 2-12:

Fraților, voi sunteți pecetea apostoliei mele în Domnul. Apărarea mea către cei ce mă judecă aceasta este: N-avem, oare, dreptul să mâncăm și să bem? N-avem, oare, dreptul să purtăm cu noi o femeie soră, ca și ceilalți apostoli, ca și frații Domnului, ca și Chefa? Sau numai eu și Barnaba nu avem dreptul de a nu lucra? Cine slujește vreodată, în oaste, cu solda lui? Cine sădește vie și nu mănâncă din roada ei? Sau cine paște o turmă și nu mănâncă din laptele turmei? Nu în felul oamenilor spun eu acestea. Nu spune, oare, și Legea acestea? Căci în Legea lui Moise este scris: „Să nu legi gura boului care treieră!“ Oare de boi se îngrijește Dumnezeu? Sau în adevăr pentru noi zice? Căci pentru noi s-a scris: „Cel ce ară trebuie să are cu nădejde, și cel ce treieră, trebuie să treiere cu nădejdea că va avea parte de roade.“ Dacă noi am semănat la voi cele duhovnicești, este, oare, mare lucru dacă noi vom secera cele pământești ale voastre? Dacă alții se bucură de acest drept asupra voastră, oare nu cu atât mai mult noi? Dar nu ne-am folosit de dreptul acesta, ci toate le răbdăm, ca să nu punem piedică Evangheliei lui Hristos.

2. al Sfinților Martiri Brâncoveni, Evrei 10, 32-38:

Fraților, aduceți-vă, dar, aminte mai întâi de zilele în care, după ce ați fost luminați, ați răbdat luptă grea de suferințe, uneori fiind defăimați cu ocările și cu necazurile îndurate, alteori suferind împreună cu cei ce treceau prin unele ca acestea, fiindcă ați avut milă de cei închiși, iar răpirea averilor voastre ați primit-o cu bucurie, bine știind că voi aveți o mai bună și statornică avere. Nu lepădați, dar, încrederea voastră, care are mare răsplată. Voi aveți nevoie de răbdare, ca, după ce ați făcut voia lui Dumnezeu, să dobândiți făgăduința. Pentru că mai este puțin timp, prea puțin, și Cel ce are să vină va veni și nu va întârzia; iar dreptul din credință va fi viu.

3. al Sfântului Cuvios Iosif, Galateni 5, 22-26; 6, 1-2:

Fraților, roada Duhului este dragostea, bucuria, pacea, îndelunga-răbdare, bunătatea, facerea de bine, credința, blândețea, înfrânarea, curăția; împotriva unora ca acestea nu este lege. Iar cei ce sunt ai lui Hristos Iisus și-au răstignit trupul împreună cu patimile și cu poftele. Dacă trăim în Duhul, în Duhul să și umblăm. Să nu fim iubitori de mărire deșartă, supărându-ne unii pe alții și pizmuindu-ne unii pe alții. Fraților, chiar de va cădea un om în vreo greșeală, voi, cei duhovnicești îndreptați-l pe unul ca acesta cu duhul blândeții, luând seama la tine însuți, ca să nu cazi și tu în ispită. Purtați-vă sarcinile unii altora și așa veți plini legea lui Hristos.

PREOTUL: Pace ţie, cititorule!


CÂNTĂREȚUL: Şi duhului tău! Aliluia! Aliluia! Aliluia!

Citirea Sfintei Evanghelii

PREOTUL: Înţelepciune! Drepţi! Să ascultăm Sfânta Evanghelie! Pace tuturor!


STRANA: Şi duhului tău!

PREOTUL: Din Sfânta Evanghelie de la Matei, citire.


STRANA: Slavă Ţie, Doamne, slavă Ţie!

PREOTUL: Să luăm aminte! Apoi, dintre Sfintele Uşi, citeşte Sfânta Evanghelie:

1. a Duminicii a 11-a după Rusalii, Matei 18, 23-35 (Pilda datornicului nemilostiv):

Zis-a Domnul pilda aceasta: Asemănatu-s-a Împărăția Cerurilor omului împărat care a hotărât să facă socoteala cu slugile sale. Și, începând să facă socoteala, i s-a adus un datornic cu zece mii de talanți. Dar, neavând el cu ce să plătească, stăpânul său a poruncit să fie vândut el și femeia lui și copiii și toate câte are, ca să se plătească datoria. Deci, căzându-i în genunchi, sluga aceea i se închina, zicând: Stăpâne, îngăduiește-mă și-ți voi plăti ție tot! Iar stăpânul slugii aceleia, milostivindu-se de el, i-a dat drumul și i-a iertat și datoria. Dar, ieșind, sluga aceea a găsit pe unul dintre cei ce slujeau cu el și care-i datora o sută de dinari. Și, punând mâna pe el, îl sugruma, zicând: Plătește-mi ce ești dator! Deci, căzând cel ce era slugă ca și el, îl ruga zicând: Mai îngăduiește-mă și îți voi plăti! Iar el nu voia, ci, mergând, l-a aruncat în închisoare până ce va plăti datoria. Iar celelalte slugi, văzând cele petrecute, s-au întristat foarte mult și, venind, au spus stăpânului toate cele întâmplate. Atunci, chemându-l stăpânul său îi zise: Slugă vicleană, toată datoria aceea ți-am iertat-o, fiindcă m-ai rugat. Nu se cădea, oare, ca și tu să ai milă de cel împreună slugă cu tine, precum și eu am avut milă de tine? Și, mâniindu-se stăpânul lui, l-a dat pe mâna chinuitorilor până ce-i va plăti toată datoria. Tot așa și Tatăl Meu cel ceresc vă va face vouă, dacă fiecare dintre voi nu va ierta greșelile fratelui său, din toată inima.

2. a Sfinţilor Martiri Brâncoveni şi a Sfântului Cuvios Iosif, Marcu 8, 34-38; 9, 1:

Zis-a Domnul: Oricine voiește să vină după Mine, să se lepede de sine, să-și ia crucea și să-Mi urmeze Mie. Căci cine va voi să-și scape viața și-o va pierde, iar cine își va pierde viața sa pentru Mine și pentru Evanghelie, acela și-o va mântui. Căci ce-i folosește omului să câștige lumea întreagă, dacă-și pierde sufletul? Sau ce ar putea să dea omul în schimb pentru sufletul său? Căci de cel ce se va rușina de Mine și de cuvintele Mele în neamul acesta desfrânat și păcătos, și Fiul Omului Se va rușina de el când va veni întru slava Tatălui Său, cu sfinții îngeri. Și le zicea lor: Adevărat grăiesc vouă că sunt unii din cei ce stau aici care nu vor gusta moartea până ce nu vor vedea Împărăția lui Dumnezeu venind întru putere.

STRANA: Slavă Ţie, Doamne, slavă Ţie!
Ectenia întreită (a cererii stăruitoare)

PREOTUL: Să zicem toţi, din tot sufletul şi din tot cugetul nostru să zicem!


STRANA: Doamne, miluieşte!

PREOTUL: Doamne, Atotstăpânitorule, Dumnezeul părinţilor noştri, rugămu-ne Ţie, auzi-ne şi ne miluieşte!


STRANA: Doamne, miluieşte!

PREOTUL: Miluieşte-ne pe noi, Dumnezeule, după mare mila Ta,  rugămu-ne Ţie, auzi-ne şi ne miluieşte!


STRANA răspunde după fiecare cerere: Doamne, miluiește! (de trei ori)

PREOTUL: Încă ne rugăm pentru Preasfinţitul Părintele nostru (Numele), episcopul (denumirea eparhiei), pentru sănătatea şi mântuirea lui.

Încă ne rugăm pentru binecredinciosul popor român de pretutindeni, pentru conducătorii țării noastre, pentru mai-marii orașelor și ai satelor și pentru iubitoarea de Hristos oaste, pentru sănătatea şi mântuirea lor.


Încă ne rugăm pentru fraţii noştri: preoţi, ieromonahi, ierodiaconi, diaconi, monahi şi monahii şi pentru toţi cei întru Hristos fraţi ai noştri.


Încă ne rugăm pentru fericiţii şi pururea pomeniţii ctitori ai acestei sfinte biserici (mănăstiri) şi pentru toţi cei mai înainte adormiţi părinţi şi fraţi ai noştri dreptslăvitori creştini, care odihnesc aici şi pretutindeni.

Încă ne rugăm pentru mila, viaţa, pacea, sănătatea, mântuirea, cercetarea, lăsarea şi iertarea păcatelor robilor lui Dumnezeu enoriaşi (închinători), ctitori şi binefăcători ai acestui sfânt locaş.


(Aici se pot pune cereri pentru diferite trebuinţe, care sunt tipărite la sfârşitul Liturghierului)

Încă ne rugăm pentru cei ce aduc daruri şi fac bine în sfânta şi întru tot cinstită biserica aceasta, pentru cei ce se ostenesc, pentru cei ce cântă şi pentru poporul ce stă înainte şi aşteaptă de la Tine mare şi bogată milă.


STRANA: Doamne, miluieşte! (de trei ori)

PREOTUL: Că milostiv şi iubitor de oameni Dumnezeu eşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!

Ectenia pentru cei chemaţi (Catehumeni)

PREOTUL: Rugaţi-vă, cei chemaţi, Domnului!

STRANA răspunde după fiecare cerere: Doamne, miluieşte!

PREOTUL: Cei credincioşi, pentru cei chemaţi să ne rugăm, ca Domnul să-i miluiască pe dânşii!

Să-i înveţe pe dânşii cuvântul adevărului!


Să le descopere lor Evanghelia dreptăţii!


Să-i unească pe dânşii cu Sfânta Sa sobornicescă şi apostolească Biserică!

Mântuieşte, miluieşte, apără şi-i păzeşte pe dânşii, Dumnezeule, cu harul Tău!


STRANA: Doamne, miluieşte!

PREOTUL: Cei chemaţi, capetele voastre Domnului să le plecaţi!


STRANA: Ţie, Doamne!


PREOTUL: Ca şi aceştia împreună cu noi să slăvească preacinstitul şi de mare cuviinţă numele Tău, al Tatălui şi al Fiului şi al Sfântului Duh, acum şi pururea şi în vecii vecilor!


STRANA: Amin!


PREOTUL: Câți sunteți chemați, ieșiți! Cei chemați, ieșiți! Câți sunteți chemați, ieșiți! Ca nimeni din cei chemați să nu rămână. Câți suntem credincioși, iară și iară, cu pace Domnului să ne rugăm!

STRANA: Doamne, miluieşte!


PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!


STRANA: Doamne, miluieşte!


PREOTUL: Înţelepciune! Că Ție se cuvine toată slava, cinstea și închinăciunea, Tatălui și Fiului și Sfântului Duh, acum și pururea și în vecii vecilor!


STRANA: Amin!


PREOTUL: Iară şi iară, cu pace, Domnului să ne rugăm!


STRANA: Doamne, miluieşte!


PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!


STRANA: Doamne, miluieşte!


PREOTUL: Înțelepciune! Ca sub stăpânirea Ta totdeauna fiind păziţi, Ţie slavă să înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!

Şi cântă: Cântarea heruvimică

Noi, care pe Heruvimi cu taină închipuim, și făcătoarei de viaţă Treimi întreit-sfântă cântare aducem; toată grija cea lumească, acum, să o lepădăm!...

Altă variantă
Noi, care pe Heruvimi,

cu taină închipuim, cu taină închipuim,

şi Făcătoarei de viață,

de viață Treimi, de viață Treimi,

cântarea cea întreit sfântă,

sfântă cântare-Ți aducem, sfântă cântare-Ți aducem!

Toată grija cea lumească,

de la noi s-o lepădăm, de la noi s-o lepădăm!

Toată grija cea lumească,

de la noi s-o lepădăm, de la noi s-o lepădăm!...

Vohodul mare (Ieşirea cu Cinstitele Daruri)

PREOTUL: Pe Preasfinţitul Părintele nostru (Numele), episcopul (denumirea eparhiei), să-l pomenească Domnul Dumnezeu întru Împărăţia Sa!


STRANA răspunde după fiecare cerere: Amin!

PREOTUL: Pe binecredinciosul popor român de pretutindeni, pe conducătorii țării noastre, pe mai marii orașelor și ai satelor şi pe iubitoarea de Hristos oaste, să-i pomenească Domnul Dumnezeu întru Împărăţia Sa!

Pe fraţii noştri preoţi, ieromonahi, ierodiaconi, diaconi, monahi şi monahii şi pe tot clerul bisericesc și cinul monahal, să-i pomenească Domnul Dumnezeu întru Împărăţia Sa!

Pe adormiţii întru fericire patriarhi ai Bisericii Ortodoxe Române: Miron, Nicodim, Justinian, Iustin şi Teoctist, să-i pomenească Domnul Dumnezeu întru Împărăţia Sa!

Pe fericiţii şi pururea pomeniţii ctitori ai acestui sfânt locaş şi pe alţi ctitori, miluitori şi binefăcători, să-i pomenească Domnul Dumnezeu întru împărăţia Sa!

Pe fericiții întru adormire eroi, ostaşi și luptători români, din toate timpurile și din toate locurile,  care s-au jertfit pe câmpurile de luptă, în lagăre și în închisori pentru apărarea patriei şi a credinței ortodoxe strămoșești, pentru întregirea neamului, pentru libertatea și demnitatea poporului român, să-i pomenească Domnul Dumnezeu întru Împărăţia Sa!

Pe cei ce au adus aceste Cinstite Daruri şi pe cei pentru care s-au adus, vii şi adormiți în Domnul, să-i pomenască Domnul Dumnezeu întru Împărăţia Sa!  


Pe toţi cei adormiţi din neamurile noastre, strămoşi, moşi, părinţi, fraţi, surori, fii şi fiice, soți și soții şi pe toţi cei dintr-o rudenie cu noi, pe fiecare după numele său, să-i pomenească Domnul Dumnezeu întru Împărăţia Sa!


Şi pe voi, pe toţi, dreptslăvitorilor creştini, să vă pomenească Domnul Dumnezeu întru Împărăţia Sa, totdeauna, acum şi pururea şi în vecii vecilor!


STRANA: Amin! Şi cântă partea a doua a Heruvicului:
...Ca pe Împăratul tuturor să-L primim, pe Cel în chip nevăzut înconjurat de cetele îngereşti. Aliluia! Aliluia! Aliluia!

O variantă corală

...Ca pe Împăratul tuturor să-L primim, pe Împăratul, Împăratul tuturor să-L primim, pe Cel nevăzut înconjurat de cetele îngereşti. Aliluia! Aliluia! Aliluia!

Ectenia punerii înainte

PREOTUL: Să plinim rugăciunea noastră Domnului!


STRANA răspunde după fiecare cerere: Doamne, miluieşte! 


PREOTUL: Pentru Cinstitele Daruri ce sunt puse înainte, Domnului să ne rugăm!


Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră într-însa, Domnului să ne rugăm!


Pentru ca să fim izbăviţi noi de tot necazul, mânia, primejdia şi nevoia, Domnului să ne rugăm!


Apără, mântuieşte, miluieşte şi ne păzeşte pe noi, Dumnezeule, cu harul Tău!


STRANA: Doamne, miluieşte!

Ectenia cererilor

PREOTUL: Ziua toată desăvârşită, sfântă, în pace şi fără de păcat, de la Domnul să cerem!


STRANA răspunde după fiecare cerere: Dă, Doamne!


PREOTUL: Înger de pace, credincios îndreptător, păzitor al sufletelor şi al trupurilor noastre, de la Domnul să cerem!


Milă şi iertare de păcatele şi de greşelile noastre, de la Domnul să cerem!


Cele bune şi de folos sufletelor noastre şi pace lumii, de la Domnul să cerem!

Cealaltă vreme a vieţii noastre, în pace şi întru pocăinţă a o săvârşi, de la Domnul să cerem!

Sfârşit creştinesc vieţii noastre, fără durere, neînfruntat, în pace şi răspuns bun la înfricoşătoarea judecată a lui Hristos, să cerem!


STRANA: Dă, Doamne!


PREOTUL: Pe Preasfânta, curata, preabinecuvântata, slăvita stăpâna noastră, de Dumnezeu Născătoarea şi pururea Fecioara Maria, cu toţi sfinţii să o pomenim!


STRANA: Preasfântă Născătoare de Dumnezeu, miluieşte-ne pe noi!

PREOTUL: Pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!

PREOTUL: Cu îndurările Unuia-Născut Fiului Tău, cu Care eşti binecuvântat, împreună cu Preasfântul şi bunul şi de viaţă făcătorul Tău Duh, acum şi pururea şi în vecii vecilor!


STRANA: Amin!

PREOTUL: Pace tuturor!


STRANA: Şi duhului tău!

PREOTUL: Să ne iubim unii pe alţii, ca într-un gând să mărturisim!


STRANA: Pe Tatăl, pe Fiul şi pe Sfântul Duh, Treimea cea de o fiinţă şi nedespărţită.

PREOTUL: Uşile, uşile! Cu înţelepciune, să luăm aminte!

CÂNTĂREŢUL (şi toţi cei prezenţi) rosteşte:

Simbolul credinţei

Cred întru unul Dumnezeu, Tatăl atotţiitorul, Făcătorul cerului şi al pământului, al tuturor celor văzute şi nevăzute.


Şi întru unul Domn Iisus Hristos, Fiul lui Dumnezeu, Unul-Născut, Care din Tatăl S-a născut, mai înainte de toţi vecii: Lumină din Lumină, Dumnezeu adevărat din Dumnezeu adevărat, născut, nu făcut, Cel de o fiinţă cu Tatăl, prin Care toate s-au făcut;


Care pentru noi, oamenii şi pentru a noastră mântuire, S-a pogorât din ceruri şi S-a întrupat de la Duhul Sfânt şi din Fecioara Maria şi S-a făcut om;


Şi S-a răstignit pentru noi în zilele lui Ponţiu Pilat şi a pătimit şi S-a îngropat;


Şi a înviat a treia zi, după Scripturi;


Şi S-a înălţat la ceruri şi şade de-a dreapta Tatălui;


Şi iarăşi va să vină cu slavă, să judece viii şi morţii, a Cărui Împărăţie nu va avea sfârşit.


Şi întru Duhul Sfânt, Domnul de viaţă Făcătorul, Care din Tatăl purcede, Cel ce, împreună cu Tatăl şi cu Fiul, este închinat şi slăvit, Care a grăit prin proroci.


Întru una, sfântă, sobornicească şi apostolească Biserică;


Mărturisesc un botez spre iertarea păcatelor;


Aştept învierea morţilor;


Şi viaţa veacului ce va să fie. Amin!

Răspunsurile mari

PREOTUL: Să stăm bine! Să stăm cu frică! Să luăm aminte! Sfânta Jertfă în pace a o aduce!


STRANA: Mila păcii, jertfa laudei.

PREOTUL: Harul Domnului nostru Iisus Hristos şi dragostea lui Dumnezeu Tatăl şi împărtăşirea Sfântului Duh să fie cu voi cu toţi!


STRANA: Şi cu duhul tău!

PREOTUL: Sus să avem inimile!


STRANA: Avem către Domnul!

PREOTUL: Să mulţumim Domnului!


STRANA: Cu vrednicie şi cu dreptate este a ne închina Tatălui şi Fiului şi Sfântului Duh, Treimea Cea de o fiinţă şi nedespărţită.

PREOTUL: Cântarea de biruinţă, cântând, strigând, glas înălţând şi grăind:


STRANA: Sfânt, Sfânt, Sfânt e Domnul Savaot! Plin este cerul, şi pământul, de slava Ta. Osana întru cei de sus! Bine este cuvântat Cel ce vine întru numele Domnului! Osana întru cei de sus!

PREOTUL: Luaţi, mâncaţi, acesta este Trupul Meu, care se frânge pentru voi spre iertarea păcatelor!


STRANA: Amin! (lung)

PREOTUL: Beţi dintru acesta toţi, acesta este Sângele Meu, al Legii celei noi, Care pentru voi şi pentru mulţi se varsă spre iertarea păcatelor!


STRANA: Amin! (lung)

PREOTUL: Ale Tale dintru ale Tale, Ţie Îţi aducem de toate şi pentru toate.


STRANA: Pe Tine Te lăudăm, pe Tine bine Te cuvântăm, Ţie Îţi mulţumim, Doamne, şi ne rugăm Ţie, Dumnezeul nostru.


PREOTUL: Mai ales pentru Preasfânta, curata, prea binecuvântata, slăvita Stăpâna noastră, de Dumnezeu Născătoarea şi pururea Fecioara Maria.
STRANA cântă: Axionul – glasul 1

Stih: Neamurile toate te fericesc pe tine, singura de Dumnezeu Născătoare.

Se biruiesc hotarele firii întru tine, Fecioară Curată, că naşterea te păzeşte fecioară şi moartea îţi arvunește viață. Ceea ce eşti după naştere Fecioară şi după moarte vie, mântuieşte pururea, Născătoare de Dumnezeu, moştenirea ta.
Ectenia mică şi rugăciunea „Tatăl nostru...“
PREOTUL: Întâi pomeneşte, Doamne, pe Preasfinţitul Părintele nostru (Numele), episcopul (denumirea eparhiei), pe care îl dăruieşte sfintelor Tale biserici în pace, întreg, cinstit, sănătos, îndelungat în zile, drept învăţând cuvântul adevărului Tău!


STRANA: Pe toţi şi pe toate!


PREOTUL: Şi ne dă nouă, cu o gură şi o inimă, a slăvi şi a cânta preacinstitul şi de mare cuviinţă numele Tău, al Tatălui şi al Fiului şi al Sfântului Duh, acum şi pururea şi în vecii vecilor!


STRANA: Amin!

PREOTUL: Şi să fie milele marelui Dumnezeu şi Mântuitorului nostru Iisus Hristos cu voi cu toţi!


STRANA: Şi cu duhul tău!

PREOTUL: Pe toţi Sfinţii pomenindu-i, iară şi iară, cu pace, Domnului să ne rugăm!


STRANA răspunde după fiecare cerere: Doamne, miluieşte!

PREOTUL: Pentru Cinstitele Daruri ce s-au adus şi s-au sfinţit, Domnului să ne rugăm!

Ca Iubitorul de oameni, Dumnezeul nostru, Cel ce le-a primit pe ele în sfântul, cel mai presus de ceruri şi duhovicescul Său jertfelnic întru miros de bună mireasmă duhovnicească, să ne trimită nouă dumnezeiescul har şi darul Sfântului Duh, să ne rugăm!


Pentru ca să fim izbăviţi noi de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!


STRANA: Doamne, miluieşte!

PREOTUL: Ziua toată desăvârşită, sfântă, în pace şi fără de păcat, de la Domnul să cerem!


STRANA răspunde după fiecare cerere: Dă, Doamne!

PREOTUL: Înger de pace, credincios îndreptător (călăuzitor), păzitor al sufletelor şi al trupurilor noastre, de la Domnul să cerem!


Milă şi iertare de păcatele şi de greşelile noastre, de la Domnul să cerem!


Cele bune şi de folos sufletelor noastre şi pace lumii, de la Domnul să cerem!

Cealaltă vreme a vieţii noastre în pace şi întru pocăinţă a o săvârşi, de la Domnul să cerem!

Sfârşit creştinesc vieţii noastre, fără durere, neînfruntat, în pace şi răspuns bun la înfricoşătoarea judecată a lui Hristos, să cerem!


STRANA: Dă, Doamne!


PREOTUL: Unitatea credinţei şi împărtăşirea Sfântului Duh cerând, pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!


PREOTUL: Şi ne învredniceşte pe noi, Stăpâne, cu îndrăznire, fără de osândă, să cutezăm a Te chema pe Tine, Dumnezeu-Tatăl Cel ceresc, şi a zice:


STRANA: Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!


PREOTUL: Că a Ta este Împărăţia, şi puterea, şi slava, a Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!


PREOTUL: Pace tuturor!


STRANA: Şi duhului tău!

PREOTUL: Capetele noastre, Domnului să le plecăm!


STRANA: Ţie, Doamne!

PREOTUL: Cu harul şi cu îndurările şi cu iubirea de oameni ale Unuia-Născut Fiului Tău, cu Care eşti binecuvântat, împreună cu Preasfântul şi bunul şi de viaţă făcătorul Tău Duh, acum şi pururea şi în vecii vecilor!


STRANA: Amin! (...mai lung)

PREOTUL: Să luăm aminte! Sfintele, sfinţilor!


STRANA: Unul Sfânt, unul Domn, Iisus Hristos, întru slava lui Dumnezeu-Tatăl. Amin!

Apoi cântă: Chinonicele
Lăudaţi pe Domnul din ceruri, lăudaţi-L pe El întru cele înalte. Aliluia! Aliluia! Aliluia!
Bucuraţi-vă, drepţilor, întru Domnul, celor drepţi li se cuvine laudă. Aliluia!
urmate, dacă se obişnuieşte, de una, sau două pricesne, la alegere.
Balada Sfântului Martir Constantin Brâncoveanu
Într-o joi, de dimineaţă,

zi scurtării lui din viaţă,

Brâncoveanu se scula,

faţa blândă el spăla,

barba albă-şi pieptăna,

la icoane se-nchina;

Pe fereastră el căta

şi amar se spăimânta!

„Dragii mei, coconi iubiţi,

lăsaţi somnul, vă treziţi,

armele vi le gătiţi,

că pe noi ne-a-nconjurat

paşa cel neîmpăcat,

ieniceri cu tunuri mari,

ce sparg ziduri cât de tari!“

Bine vorba nu sfârşea, turcii-n casă năvălea,

//: pe toţi şase mi-i prindea şi-i ducea de-i închidea. :// bis

La Stambul, în turnul mare, ce se-nalţă lângă mare,

//: unde zac feţe domneşti şi soli mari împărăteşti. :// bis

Mult acolo nu zăceau, că sultanu-i aducea,

//: lângă foişorul lui, pe malul Bosforului. :// bis

„ Brâncovene Constantin,

boier vechi şi domn creştin,

adevăr e c-ai gândit,

pân-a nu fi mazilit,

să desparţi a ta domnie

de a noastră-mpărăţie?

Că de mult ce eşti avut,

bani de aur ai bătut,

făr-a-ţi fi de mine teamă,

făr-a vrea ca să dai seamă.“
„De-am fost bun, rău, la domnie,

Dumnezeu singur o ştie;

De-am fost mare pe pământ,

cată-acum de vezi ce sunt!“
„Constantine Brâncovene,
nu-mi grăi vorbe viclene!

De ţi-e milă de copii,

şi de vrei ca să mai fii,

lasă legea creştinească

şi te dă-n legea turcească!“
„Facă Dumnezeu ce-o vrea,
chiar pe toţi de ne-aţi tăia,

nu mă las de legea mea!“
Sultanul, din foişor,

dete semn lui imbrohor,

doi gealaţi veneau curând,

săbiile fluturând,

şi spre robi dacă mergeau,

din coconi îşi alegeau

pe cel mare şi frumos,

şi-l puneau pe scaun jos.

Şi când spada repezea,

capul iute-i reteza.
Brâncoveanu greu ofta

și din gură cuvânta:

„Doamne, fie voia Ta!“

Cei gealaţi iarăşi mergeau,

şi din doi îşi alegeau

pe cel gingaş, mijlociu,

cu păr neted şi gălbiu,

şi pe scaun îl punea,

şi capul îi reteza.
Brâncoveanu greu ofta,

și din gură cuvânta:

„Doamne, fie voia Ta!“

Sultanul se minuna

şi cu milă îi grăia:

„Brâncovene Constantin,

boier vechi şi domn creştin,

patru fii tu ai avut;

din ei, trei ţi i-ai pierdut,

numai unul ţi-a rămas!

Cu zile de vrei să-l las,

lasă legea creştinească

şi te dă-n legea turcească!“
„Mare-i Domnul Dumnezeu!

Creştin bun m-am născut eu,

creştin bun a muri vreu…

Taci, drăguţă, nu mai plânge,

că-n piept inima-mi se frânge,

taci şi mori în legea ta,

că tu Ceru-i căpăta!“
Imbrohorul se-ncrunta,

gealaţii înainta,

şi pe blândul copilaş,

dragul tatii fecioraş,

la pământ îl arunca

şi zilele-i ridica.

Brâncoveanu greu ofta,

și cu lacrimi cuvânta:

„Doamne, fie voia Ta!“

Apoi, el se-ntuneca,

inima-i se despica,

pe copii se arunca,

îi bocea, îi săruta,

şi, turbând, apoi striga:

„Alelei, tâlhari păgâni!

Alei, voi feciori de câini!

Patru fii eu am avut,

pe toţi patru i-aţi pierdut!

Dar-ar Domnul Dumnezeu, să fie pe gândul meu:

Să vă ştergeţi pre pământ, cum se şterg norii de vânt!

Să n-aveţi loc de îngropat, nici copii de sărutat!“
Turcii crunt se oţărau,

şi pe dânsul tăbărau...

„Câini turbaţi, turci liftă rea, de-aţi mânca şi carnea mea,
//: să ştiţi c-a murit creştin, Brâncoveanu Constantin!“ :// Bis

Împărtăşirea şi mulţumirea
PREOTUL, cu Sfântul Potir, dintre Ușile Împărătești, zice: Cu frică de Dumnezeu, cu credinţă şi cu dragoste să vă apropiaţi!

STRANA: Binecuvântat este Cel ce vine întru numele Domnului! Dumnezeu este Domnul şi s-a arătat nouă. (Psalmul 117, 26-27)

PREOTUL rostește rugăciunea: Cred, Doamne, şi mărturisesc că Tu eşti cu adevărat Hristos, Fiul lui Dumnezeu Cel viu, Care ai venit în lume să mântuieşti pe cei păcătoşi, dintre care cel dintâi sunt eu.


De asemenea, cred că acesta este însuşi Preacuratul Tău Trup şi acesta este însuşi Scumpul Tău Sânge. Deci, mă rog Ţie: Miluieşte-mă şi-mi iartă păcatele mele cele de voie şi cele fără de voie, cele săvârșite cu cuvântul, cu fapta sau cu gândul, cele cu ştiinţă şi cu neştiinţă!
Şi mă învredniceşte, fără de osândă, să mă împărtăşesc cu Preacuratele Tale Taine, spre iertarea păcatelor şi spre viaţa de veci, amin!


Cinei Tale celei de taină astăzi, Fiul lui Dumnezeu,  părtaş mă primeşte, că nu voi spune vrăjmaşilor Tăi Taina Ta, nici sărutare Îţi voi da ca Iuda, ci, ca tâlharul, mărturisindu-mă, strig Ţie: Pomeneşte-mă, Doamne, întru împărăţia Ta!


Nu spre judecată sau spre osândă să-mi fie mie împărtăşirea cu Sfintele Tale Taine, Doamne, ci spre tămăduirea sufletului şi a trupului, amin!

Se împărtăşeşte robul lui Dumnezeu (Numele) cu Cinstitul Trup şi Sfântul Sânge al Domnului şi Dumnezeului şi Mântuitorului nostru Iisus Hristos, spre iertarea păcatelor și spre viaţa de veci, amin! 


În acest timp STRANA cântă: Trupul lui Hristos primiţi şi din izvorul cel fără de moarte gustaţi! Aliluia! Aliluia! Aliluia!,


PREOTUL: Mântuieşte, Dumnezeule, poporul Tău şi binecuvintează moştenirea Ta! (Psalmul 27, 12)

STRANA: Am văzut Lumina cea adevărată, am primit Duhul cel ceresc; am aflat credinţa cea adevărată, nedespărţitei Treimi închinându-ne, că Aceasta ne-a mântuit pe noi.


PREOTUL: Totdeauna, acum şi pururea şi în vecii vecilor! 


STRANA: Amin! Să se umple gurile noastre de lauda Ta, Doamne, ca să lăudăm slava Ta! Că ne-ai învrednicit pe noi a ne împărtăşi cu Sfintele, cele fără de moarte, preacinstitele şi de viaţă făcătoarele Tale Taine. Întăreşte-ne pe noi întru sfinţenia Ta! Toată ziua să ne învăţăm dreptatea Ta! Aliluia! Aliluia! Aliluia!


PREOTUL: Drepţi! Primind dumnezeieştile, sfintele, preacuratele, nemuritoarele, cereştile şi de viaţă făcătoarele, înfricoşătoarele lui Hristos Taine, cu vrednicie să mulţumim Domnului!

STRANA: Doamne, miluieşte!


PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!


STRANA: Doamne, miluieşte!

PREOTUL: Ziua toată desăvârşită, sfântă, în pace şi fără de păcat cerând, pe noi înşine şi unii pe alţii şi toată viaţa noastră lui Hristos Dumnezeu, să o dăm!


STRANA: Ţie, Doamne!

PREOTUL: Că Tu eşti sfinţirea noastră şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!

PREOTUL: Cu pace să ieşim!


STRANA: Întru numele Domnului!

PREOTUL: Domnului să ne rugăm!


STRANA: Doamne, miluieşte!

Rugăciunea Amvonului

PREOTUL: Cel ce binecuvintezi pe cei ce Te binecuvintează, Doamne, şi sfinţeşti pe cei ce nădăjduiesc întru Tine, mântuieşte poporul Tău şi binecuvintează moştenirea Ta!
Plinătatea Bisericii Tale o păzeşte! Sfinţeşte-i pe cei ce iubesc frumusețea casei Tale!
Tu, pe aceştia îi răsplătește, preamărindu-i cu dumnezeiasca Ta putere şi nu ne părăsi pe noi, cei ce nădăjduim întru Tine!
Pace lumii Tale dăruieşte, Bisericilor Tale, preoţilor, conducătorilor țării noastre și întregului Tău popor!
Că toată darea cea bună, şi tot darul desăvârşit, de sus este, pogorându-se de la Tine, Părintele luminilor, şi Ţie slavă şi mulţumire şi închinăciune înălţăm, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin! Fie numele Domnului binecuvântat, de acum și până în veac! (de trei ori)
PREOTUL: Domnului să ne rugăm!

STRANA: Doamne, miluieşte!

PREOTUL: Binecuvântarea Domnului să fie peste voi, cu al Său har şi cu a Sa iubire de oameni, totdeauna, acum şi pururea şi în vecii vecilor!


STRANA: Amin!

PREOTUL: Slavă Ţie, Hristoase Dumnezeule, nădejdea noastră, slavă Ţie!


STRANA: Slavă Tatălui şi Fiului şi Sfântului Duh! Şi acum şi pururea şi în vecii vecilor, amin! Doamne, miluieşte! (de trei ori) Părinte, binecuvintează!

PREOTUL: Cel ce a înviat din morţi, Hristos, Adevăratul Dumnezeul nostru, pentru rugăciunile Preacuratei Maicii Sale, ale Sfinţilor, slăviţilor şi întrutot lăudaţilor Apostoli, ale Sfântului (Numele Sfântului al cărui hram îl poartă biserica), ocrotitorul nostru, ale celui între Sfinţi Părintelui nostru Ioan Gură de Aur, arhiepiscopul Constantinopolului, a cărui Dumnezeiască Liturghie am săvârșit, ale Sfinților Martiri Brâncoveni: Constantin Voievod cu cei patru fii ai săi, Constantin, Ștefan, Radu și Matei, și sfetnicul Ianache, ale Sfântului Cuvios Iosif de la Văratec, ale Sfântului Mucenic Diomid şi ale celor împreună cu dânşii, a căror pomenire o săvârşim, ale Sfinţilor şi drepţilor dumnezeieşti Părinţi Ioachim şi Ana şi pentru ale tuturor Sfinţilor, să ne miluiască şi să ne mântuiască pe noi, ca un bun şi de oameni iubitor!

STRANA: Amin!

PREOTUL: Pentru rugăciunile Sfinţilor Părinţilor noştri, Doamne, Iisuse Hristoase, Dumnezeul nostru, miluieşte-ne pe noi!

STRANA: Amin! (...lung)

PREOTUL rosteşte cuvântul de învăţătură.

[image: image5.png]



2

